open-index/open-wikipedia-markdown huggingface dataset:
ইকুয়ে আছাজাকি

**ইকুয়ে আছাজাকি** (朝崎 郁恵, ইংৰাজী: Ikue Asazaki; ১১ নবেম্বৰ ১৯৩৫) এগৰাকী জাপানৰ লোক-গায়ক৷ তেওঁ কাগোছিমাৰ চেটৌচিত আমামি দ্বীপপুঞ্জত ডাঙৰ-দীঘল হৈছিল৷ এই আমামি পৰম্পৰাগত সংগীত ধাৰা শ্বিমা-উটাৰ জনপ্ৰিয় গায়কৰ বাবে বিখ্যাত। তেওঁৰ লালন-পালনৰ সময়ত তেওঁৰ পিতৃয়ে তেওঁৰ প্ৰাৰম্ভিক সংগীতক প্ৰবলভাৱে প্ৰভাৱিত কৰিছিল। তেওঁৰ সংগীত শৈলী কেতিয়াবা নতুন যুগৰ শৈলীৰ সৈতে মিল খায়। তেওঁৰ আটাইতকৈ বিখ্যাত এলবামসমূহ হ'ল পৰম্পৰাগত আমামি গীত আৰু কথাৰে নিৰ্মাণ কৰা উটাবাউটায়ুন (Utabautayun) আৰু আকিৰা তাকাহাছিৰ (পিয়ানো) সহযোগত নিৰ্মাণ কৰা মিনিয়া আদি হৈছে তেওঁৰ আটাইতকৈ বিখ্যাত এলবামসমূহৰ ভিতৰত অন্যতম৷

তেওঁ দহ বছৰ ধৰি যোকোহামাত বাস কৰিছিল আৰু ১৯৮৪ চনৰ পৰা জাপানৰ ৰাষ্ট্ৰীয় থিয়েটাৰত কাৰ্যনিৰ্বাহ কৰিছিল। ১৯৯০ চনত তেওঁ নিউয়ৰ্ক, লছ এঞ্জেলছ আৰু কিউবাৰ কাৰ্নেগী হলত অনুষ্ঠান কৰিছিল। ইকুৱে আছাজাকিয়ে প্ৰতি বছৰে হিবিয়াৰ ৰ্যুকিউ উৎসৱত অংশগ্ৰহণ কৰে। ২০০৭ চনত তেওঁ ইকেগামি হনমনজি মন্দিৰত (Ikegami Honmonji) এটা অনুষ্ঠান কৰে। বৰ্তমান তেওঁ টকিঅ'ত থাকে আৰু ২০০৮ চনত ইউনিভাৰ্চেলৰ অধীনত তেওঁৰ প্ৰথম বেষ্ট অৱ এলবাম মুক্তি পায়।

উটাবাউটায়ুন এলবামৰ আৰম্ভণিৰ ট্ৰেক ওবোকুৰি-ইউমিক চামুৰাই চেম্পলু নামৰ এক এনিমে ছিৰিজৰ ১৪ নং খণ্ডত ব্যৱহাৰ কৰা হৈছিল।

## তথ্য সংগ্ৰহ

শ্ৰেণী:জীৱিত ব্যক্তি
শ্ৰেণী:জাপানৰ কণ্ঠশিল্পী
বাণীশ্ৰী

**বাণীশ্ৰী** (জন্ম:**ৰত্না কুমাৰী**; ) এগৰাকী ভাৰতীয় অভিনেত্ৰী, যিয়ে মূলতঃ তেলেগু, তামিল আৰু কানাড়া ছবিৰ কামৰ বাবে পৰিচিত। ৪০ বছৰীয়া চলচ্চিত্ৰীয় জীৱনত তেওঁ তিনিটা ফিল্মফেয়াৰ বঁটা দক্ষিণ, নন্দী বঁটা আৰু তামিলনাডু ৰাজ্যিক চলচ্চিত্ৰ বঁটা লাভ কৰিছে।
## চলচ্চিত্ৰীয় জীৱন
১৯৬২ চনত মুক্তি পোৱা তেলেগু ছবি ভীষ্মৰ জৰিয়তে বানীয়ে অভিষেক ঘটায়। কে বালাচন্দৰে ৰচনা কৰা সুখ দুখালু (১৯৬৮) আৰু মাৰাপুৰাণি কথা (১৯৬৭) নামৰ এখন ছবিত সহযোগী চৰিত্ৰত অভিনয় কৰি তেওঁ দৃষ্টি আকৰ্ষণ কৰে। বাণীশ্ৰীয়ে কৃষ্ণবেণী, প্ৰেম নগৰ, দশহৰা বুল্লোড়ু, আৰাধনা, জীৱিত চক্ৰম, ৰংগুলা ৰত্নম, শ্ৰীকৃষ্ণ তুলাভৰাম, ভক্ত কান্নপ্পা, আৰু বব্বিলী ৰাজা আদি ছুপাৰ হিট ছবিত অভিনয় কৰিছে।

ইদ্দাৰু আম্মায়িলু (১৯৭২) (১৯৬৯ চনৰ কানাড়া ছবি কপ্পু বিলুপুৰ তেলেগু পুনৰ্নিৰ্মাণ), গংগা মংগা (১৯৭৩ চনৰ হিন্দী ছবি সীতা আৰু গীতাৰ পুনৰ্নিৰ্মাণ), জীৱন জ্যোতি (১৯৭৫), আৰু চিলিপি কৃষ্ণুডু (১৯৭৮) ছবিত দ্বৈত চৰিত্ৰত অভিনয় কৰিছিল। স্মিতা পাটিল সহ অভিনীত শ্যাম বেনেগালৰ একমাত্ৰ তেলেগু ছবি অনুগ্ৰহমত (১৯৭৭) তেওঁ অভিনয় কৰাৰ উপৰিও বিত্তীয় সাহায্য আগবঢ়াইছিল।

অভিনেতা এম জি আৰৰ সৈতে বাণীশ্ৰীয়ে তিনিখন ছবিত অভিনয় কৰিছিল: কান্নান এন কাধলান (১৯৬৮), থালাইভান (১৯৭০), আৰু ওৰুক্কু উঝাইপ্পাভান (১৯৭৬)।

## তথ্য সংগ্ৰহ

## বাহ্যিক সংযোগ
* 
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী 
শ্ৰেণী:কানাড়া চলচ্চিত্ৰৰ অভিনেত্ৰী
জয়াভাৰতী

**জয়াভাৰতী** (জন্ম:**লেক্ষ্মী ভাৰতী**;  ; জন্ম: ২৮ জুন ১৯৫৪)) এগৰাকী ভাৰতীয় অভিনেত্ৰী আৰু দুবাৰকৈ শ্ৰেষ্ঠ অভিনেত্ৰীৰ কেৰালা ৰাজ্যিক চলচ্চিত্ৰ বঁটা আৰু জুৰীৰ বিশেষ উল্লেখ ৰাষ্ট্ৰীয় চলচ্চিত্ৰ বঁটা প্ৰাপক।

১৯৬৯ চনত পৰিচালক পি ভাস্কৰনে তেওঁৰ কট্টুকুৰংগু ছবিখনত জয়াভাৰতীৰ প্ৰথম মুখ্য চৰিত্ৰত অভিনয় কৰে। পিছলৈ তেওঁ মালয়ালম চলচ্চিত্ৰৰ অন্যতম সফল অভিনেত্ৰী হিচাপে পৰিগণিত হয় আৰু প্ৰেম নাজিৰ, মধু, ভিনচেণ্ট, জয়ন, এম জি সোমন, কমল হাছান আৰু ৰজনীকান্তৰ দৰে উল্লেখযোগ্য আগশাৰীৰ অভিনেতাৰ সৈতে অভিনয় কৰে। সত্তৰৰ দশক আৰু আশীৰ দশকৰ আগছোৱাত পৰ্দাৰ এক জনপ্ৰিয় যুটি আছিল জয়ভাৰতী-এম জি সোমন। ১৯৭৩ চনত মাধৱীকুট্টি ছবিত অভিনয় কৰি তেওঁ কেৰালা ৰাজ্যিক চলচ্চিত্ৰ বঁটা লাভ কৰে। তেওঁৰ অন্যতম বিখ্যাত ছবি আছিল ভাৰতনৰ পৰিচালনাত নিৰ্মিত ৰথীনিৰ্বেদম, যিখন কেৰালাৰ চলচ্চিত্ৰ ইতিহাসৰ অন্যতম বক্স অফিচ হিট ছবি হিচাপে পৰিগণিত হৈছিল। ই সমগ্ৰ দক্ষিণ ভাৰতত আনকি মুক্তিৰ বহু দশক পিছতো এনে ধৰণৰ প্ৰডাকচনৰ বাবে অনুপ্ৰাণিত কৰে।

পাঁচ বছৰ বয়সৰ পৰা কলামণ্ডলম নটৰাজন, ৰাজাৰাম (বঝুভূৰ ৰামাইয়া পিল্লাইৰ এজন ছাত্ৰ) আৰু বাজুভুৰ সামৰাজ পিল্লাইৰ অধীনত প্ৰশিক্ষণ গ্ৰহণ কৰাৰ পিছত জয়াভাৰতীয়ে কিশোৰী অৱস্থাতে ছবিত প্ৰৱেশ কৰে। তেওঁৰ জীৱনটো আছিল চলচ্চিত্ৰ ষ্টুডিঅ’, নৃত্যৰ আখৰা, মঞ্চ পৰিবেশনৰ চৌপাশে আৱৰ্তিত। তেওঁ নৃত্য বিদ্যালয়ো পৰিচালনা কৰে। ২০০৩ চনত কেৰালা আৰু ইয়াৰ আশে-পাশে থকা নটা মন্দিৰত জয়ভাৰতীয়ে অনুষ্ঠান পৰিৱেশন কৰিছিল।

## তথ্য সংগ্ৰহ

## বাহ্যিক সংযোগ

*  
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী 
শ্ৰেণী:মালয়ালম চলচ্চিত্ৰৰ অভিনেত্ৰী
শ্ৰেণী:ৰাষ্ট্ৰীয় চলচ্চিত্ৰ বঁটা- বিশেষ জুৰী বঁটা (পূৰ্ণদৈৰ্ঘ্য ছবি) বিজয়ী
চন্দ্ৰাবতী দেৱী

**চন্দ্ৰাবতী দেৱী** (; ১৯ অক্টোবৰ ১৯০৯- ২৯ এপ্ৰিল ১৯৯২) এগৰাকী চলচ্চিত্ৰ অভিনেত্ৰী। অভিজাত পৰিয়ালৰ মহিলাসকলৰ বাবে অভিনয় কল্পনা কৰিব নোৱাৰা যুগত তেওঁ সমাজৰ নীতি-নিয়মক অৱজ্ঞা কৰি হিন্দী আৰু বাংলা চলচ্চিত্ৰত কেৰিয়াৰ গঢ়ি তুলিছিল। মুজাফ্ফৰপুৰত জন্মগ্ৰহণ কৰা চন্দ্ৰাৱতী কলকাতালৈ গুচি যায় আৰু তাৰ পৰাই বাংলা সাহিত্যত স্নাতক ডিগ্ৰী লাভ কৰি দিনেন্দ্ৰনাথ ঠাকুৰৰ নিৰ্দেশনাত সংগীতৰ প্ৰশিক্ষণ লয়। তেওঁৰ স্বামী বিমল পালে তেওঁক নিৰ্বাক চলচ্চিত্ৰ জগতত প্ৰৱেশৰ সুবিধা কৰি দিছিল। তেওঁ স্বামীৰ সৈতে 'মুভী পিকচাৰ্ছ' প্ৰতিষ্ঠা কৰিছিল আৰু নিৰ্বাক ছবি "পিয়াৰী"ত (১৯২৯) আত্মপ্ৰকাশ কৰি তাৰকাত্বৰ উচ্চতাত উপনীত হৈছিল। সম্ভৱতঃ তেওঁ বংগৰ প্ৰথমগৰাকী মহিলা চলচ্চিত্ৰ প্ৰযোজক হৈছিল। প্ৰত্যাহ্বানৰ মাজতো তেওঁ দেৱকী বসুৰ কাল্ট ক্লাছিক "মীৰাবাই" (১৯৩৩) (মীৰাৰ চৰিত্ৰত), "দেৱদাস" (চন্দ্ৰমুখীৰ চৰিত্ৰত) আৰু "দক্ষযজ্ঞ" অভিনয় কৰি শৰচন্দ্ৰ চট্টোপাধ্যায়ৰ নায়িকাসকলৰ চৰিত্ৰত স্থায়ী প্ৰভাৱ পেলাইছিল।

কেৰিয়াৰ আগবাঢ়ি যোৱাৰ লগে লগে "অগ্নি পৰীক্ষা" আৰু "আমি ছিৰাজেৰ বেগম"ত স্মৰণীয় অভিনয়ৰে তেওঁৰ চৰিত্ৰবোৰলৈও পৰিৱৰ্তিত আহিল। এগৰাকী প্ৰতিভাৱান লেখিকা আৰু সম্পাদিকা চন্দ্ৰাৱতীয়ে গোটেই জীৱন শিল্পৰ বিশুদ্ধতাৰ প্ৰতি দায়বদ্ধ হৈ থাকিল। ১৯৯২ চনৰ ২৯ এপ্ৰিলত ৮২ বছৰ বয়সত তেওঁৰ মৃত্যু হয়।
## তথ্য সংগ্ৰহ

## বাহ্যিক সংযোগ
*  
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:নিৰ্বাক চলচ্চিত্ৰৰ অভিনেত্ৰী
শ্ৰেণী:চলচ্চিত্ৰ প্ৰযোজক
পদ্মা দেৱী

**পদ্মা দেৱী** (; ১৯১৭–১৯৮৩) এগৰাকী জনপ্ৰিয় ভাৰতীয় বাংলা, হিন্দী/হিন্দুস্তানী চলচ্চিত্ৰ অভিনেত্ৰী আৰু ভাৰতীয় চলচ্চিত্ৰৰ নেপথ্য কণ্ঠশিল্পী আছিল। ধীৰুভাই দেশাইৰ পৰিচালনা আৰু সৰোজ ফিল্ম কোম্পানীয়ে প্ৰযোজনা কৰা ছি গডেছ (১৯৩১) ছবিৰ মূল চৰিত্ৰত অভিনয় কৰি পদ্মাই নিজৰ কেৰিয়াৰত এশৰো অধিক ছবিত অভিনয় কৰে। 

১৯১৭ চনত তেওঁ ব্ৰিটিছ ভাৰতৰ বংগত জন্মগ্ৰহণ কৰিছিল। তেওঁৰ পূৰ্বপুৰুষৰ ঘৰ আছিল মাদাৰীপুৰ। জন্মৰ নাম আছিল নিলিমা।

তেওঁ কেইবাখনো ছবিতো গীত গাইছে- সতী মহানন্দ (১৯৩৩), মহাৰাণী (১৯৩৪), বেহেন কা প্ৰেম (১৯৩৫), সংদিল সমাজ (১৯৩৬), কিষাণ কন্যা (১৯৩৭) আৰু জামানা (১৯৩৮) ইয়াৰ ভিতৰত উল্লেখযোগ্য। বলীউড কেৰিয়াৰৰ সমান্তৰালভাৱে পদ্মাই বাংলা আৰু কানাড়া ভাষাৰ চলচ্চিত্ৰতো কাম কৰিছিল।

## তথ্য সংগ্ৰহ

## বাহ্যিক সংযোগ
*  
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
ছায়া দেৱী

**ছায়া** (; ৩ জুন ১৯১৪ – ২৫ এপ্ৰিল ২০০১) বাংলা আৰু হিন্দী চলচ্চিত্ৰৰ কামৰ বাবে পৰিচিত এগৰাকী ভাৰতীয় অভিনেত্ৰী। পাঁচ দশকৰো অধিক সময়ত তেওঁ দুশৰো অধিক ছবিত অভিনয় কৰিছিল।

তেওঁৰ প্ৰথম মুখ্য চৰিত্ৰ আছিল দেৱকী বসুৰ বাংলা ছবি সোণাৰ সংসাৰত (১৯৩৬)। দেৱকী বসুৰ বিদ্যাপতিত (১৯৩৭) ৰাণী লক্ষ্মীৰ চৰিত্ৰত অভিনয় কৰি তেওঁ প্ৰভুত যশস্যা লাভ কৰে। তেওঁৰ কিছুমান উল্লেখযোগ্য ছবি, যেনে- বঙালী ভাষাত নিৰ্জন চৈকতে (১৯৬৩), হাচে বাজাৰে (১৯৬৭) আৰু তপন সিনহাৰ আপোনজন (১৯৬৮), সপ্তপদী (১৯৬১), উত্তৰ ফাল্গুনি (১৯৬৩), এণ্টনি ফিৰিংগী (১৯৬৭) আৰু হিন্দী ভাষাত আলাপ (১৯৭৭) হিন্দীত, য’ত অমিতাভ বচ্চনেও অভিনয় কৰিছিল। 
## প্ৰাৰম্ভিক জীৱন
ছায়া দেৱীৰ জন্ম হৈছিল ভাগলপুৰত। পিতৃ হাৰাধন গংগোপাধ্যায়। তেওঁ ভাগলপুৰৰ আদমপুৰৰ মোক্ষদা বালিকা হাইস্কুলত শিক্ষা আৰম্ভ কৰিছিল। পিছলৈ দেউতাক দিল্লীলৈ বদলি হয় আৰু ইন্দ্ৰপ্ৰস্থ বালিকা বিদ্যালয়ত শিক্ষা অব্যাহত ৰাখে। এঘাৰ বছৰ বয়সত ৰাঁচীৰ শিক্ষক বুদ্ধদেৱ চট্টোপাধ্যায়ৰ লগত বিবাহপাশত আবদ্ধ হয়। তেওঁৰ বিবাহ বেছি দিন নিটিকিল। তেওঁ অভিনেতা অশোক কুমাৰৰ পত্নী শোভা গাংগুলীৰ সম্বন্ধীয় ভনীয়েক আছিল, সেয়েহে গাংগুলী পৰিয়ালৰ সৈতেও তেওঁৰ সম্পৰ্ক আছিল। যদিও তেওঁৰ প্ৰাৰম্ভিক জীৱনৰ বিষয়ে অতি কমেইহে জনা যায়, তথাপিও তেওঁৰ জীৱনটো সংগ্ৰামেৰে ভৰা বুলি বিশ্বাস কৰা হয়। কলকাতালৈ উভতি অহাৰ পিছত তেওঁ চলচ্চিত্ৰ আৰু মঞ্চৰ অভিনেত্ৰী হিচাপে নিজৰ কেৰিয়াৰ বাছি লৈছিল আৰু পৰৱৰ্তী পাঁচটা দশক ধৰি এই কেৰিয়াৰতে আছিল।

## তথ্য সংগ্ৰহ

## বাহ্যিক সংযোগ
*  
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
উৎস পাটনায়ক

**উৎস পাটনায়ক** () এজন ভাৰতীয় মাৰ্ক্সীয় অৰ্থনীতিবিদ।১৯৭৩ চনৰ পৰা ২০১০ চনত অৱসৰ লোৱালৈকে তেওঁ নতুন দিল্লীৰ জৱাহৰলাল নেহৰু বিশ্ববিদ্যালয়ৰ (জেএনইউ) স্কুল অৱ ছ'চিয়েল ছায়েন্সত চেণ্টাৰ ফৰ ইকনমিক ষ্টাডিজ এণ্ড প্লেনিঙত অধ্যাপনা কৰিছিল। তেওঁৰ স্বামী মাৰ্ক্সীয় অৰ্থনীতিবিদ প্ৰভাত পাটনায়ক।

## জীৱনী
পাটনায়কে অক্সফৰ্ডৰ ছমাৰভিল কলেজৰ পৰা অৰ্থনীতিত ডক্টৰেট ডিগ্ৰী লাভ কৰাৰ পাছত ভাৰতলৈ উভতি আহি জে এন ইউত যোগদান কৰে। তেওঁৰ গৱেষণামূলক আগ্ৰহৰ মূল ক্ষেত্ৰসমূহ হ’ল কৃষি আৰু কৃষক প্ৰধান সমাজৰ পৰা ঔদ্যোগিক সমাজলৈ পৰিৱৰ্তনৰ সমস্যা, ঐতিহাসিক প্ৰেক্ষাপটত আৰু বৰ্তমান ভাৰতৰ বিষয়ে; আৰু খাদ্য সুৰক্ষা আৰু দৰিদ্ৰতাৰ সৈতে জড়িত প্ৰশ্নসমূহ৷

## নিৰ্বাচিত কামসমূহ
এই বিষয়সমূহ কিতাপ আৰু আলোচনীত অধ্যায় হিচাপে প্ৰকাশিত ১১০খনতকৈও অধিক গৱেষণা পত্ৰত আলোচনা কৰা হৈছে। তেওঁ কেইবাখনো গ্ৰন্থ লিখিছে, য'ত আছে পিচেণ্ট ক্লাছ ডিফাৰেন্সিয়েচন – এ ষ্টাডি ইন মেথড (১৯৮৭),[1] দ্য লং ট্ৰেঞ্জিচন (১৯৯৯) আৰু দ্য ৰিপাব্লিক অৱ হাংগাৰ এণ্ড অদাৰ এছেছ (২০০৭)। ২০২১ চনত প্ৰকাশিত দ্য হাংগাৰ অৱ দ্য ৰিপাব্লিক: আৱাৰ প্ৰেজেণ্ট ইন ৰেট্ৰ’স্পেক্ট নামৰ এটা খণ্ডত ৰিপাব্লিক অৱ হাংগাৰৰ প্ৰত্যক্ষ উল্লেখ কৰা হৈছিল, যিটো হৈছে তুলিকা বুকছৰ দ্বাৰা প্ৰকাশিত ইণ্ডিয়া চিন্স দ্য নাইনটি‍ছ ছিৰিজৰ প্ৰথম খণ্ড। শেষৰখন কিতাপৰ পৰা নিৰ্বাচিত গ্ৰন্থসমূহৰ জাৰ্মান অনুবাদ ২০০৯ চনত প্ৰকাশ পাইছিল। তেওঁ চেইনছ অৱ চাৰ্ভিটুড – বণ্ডেজ এণ্ড স্লেভাৰী ইন ইণ্ডিয়া (১৯৮৫), এগ্ৰেৰিয়ান ৰিলেচনছ এণ্ড এক্যুমুলেচন – দ্য মোড অৱ প্ৰডাকচন ডিবেট ইন ইণ্ডিয়া (১৯৯১), দ্য মেকিং অৱ হিষ্ট্ৰী – ইৰফান হাবিবৰ আগত উপস্থাপন কৰা ৰচনা (২০০০), দ্য এগ্ৰেৰিয়ান প্ৰশ্ন ইন মাৰ্ক্স আৰু তেওঁৰ উত্তৰাধিকাৰীসকলক দুটা খণ্ডত সম্পাদনা আৰু সহ-সম্পাদনা কৰিছে ভলিউম (২০০৭, ২০১১) আৰু এ থিয়ৰী অৱ ইম্পেৰিয়েল কেপিটেলিজম।

## তথ্যসূত্ৰ

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
অনুক্ৰীতি ভাছ

**অনুক্ৰীতি ভাছ** (; জন্ম ২৮ ছেপ্টেম্বৰ, ১৯৯৯) এগৰাকী ভাৰতীয় অভিনেত্ৰী, মডেল আৰু সৌন্দৰ্য্য প্ৰতিযোগিতাৰ খিতাপধাৰী যিয়ে ফেমিনা মিছ ইণ্ডিয়া ২০১৮ৰ মুকুট পিন্ধিছিল। ২০১৮ চনৰ ৮ ডিচেম্বৰত চীনৰ ছানিয়াত অনুষ্ঠিত হোৱা মিছ বিশ্ব প্ৰতিযোগিতাৰ ৬৮ সংখ্যক সংস্কৰণত ভাৰতক প্ৰতিনিধিত্ব কৰিছিল আৰু শেষত তেওঁ শীৰ্ষ ৩০ খন ছেমি ফাইনেলিষ্টৰ ভিতৰত স্থান লাভ কৰিছিল।

## ব্যক্তিগত জীৱন
অনুক্ৰীতিৰ জন্ম আৰু ডাঙৰ-দীঘল হৈছিল ভাৰতৰ তামিলনাডুৰ তিৰুচিৰাপল্লীত। সাত বছৰ বয়সত পিতৃয়ে পৰিত্যক্ত কৰি থৈ গৈছিল আৰু কেৰেলাৰ  বাসিন্দা, মাতৃ চেলিনাই ডাঙৰ-দীঘল কৰিছিল। তেওঁৰ মাতৃভাষা মালয়ালম আৰু জন্মস্থান কেৰালা।

তেওঁ তিৰুচিৰাপল্লীৰ মণ্টফৰ্ট স্কুলৰ পৰা স্কুলীয়া শিক্ষা সাং কৰিছিল। আৰ এছ কৃষ্ণন উচ্চতৰ মাধ্যমিক বিদ্যালয়ৰ পৰা উচ্চতৰ মাধ্যমিক শিক্ষা সমাপ্ত কৰে। তাৰ পিছত তেওঁ চেন্নাইৰ লয়লা কলেজ পৰা ফৰাচী সাহিত্যত বি এ ডিগ্ৰী লাভ কৰে। তেওঁৰ এজন সৰু ভাতৃ আছে যি বৰ্তমান কলেজত পঢ়ি আছে।

অনুক্ৰীতি এগৰাকী ক্ৰীড়াপ্ৰেমী ব্যক্তি আৰু মটৰবাইক অনুৰাগী।

## প্ৰদৰ্শনৰ ইতিহাস
অনুক্ৰীতি ভাছক ফেমিনা মিছ ইণ্ডিয়া ২০১৮ হিচাপে অভিষিক্ত কৰে বিদায়ী খিতাপধাৰী আৰু মিছ ৱৰ্ল্ড ২০১৭ মনুষী চিল্লাৰে। ইয়াৰ পূৰ্বে ২০১৮ চনৰ ফেব্ৰুৱাৰী মাহত ফেমিনা মিছ ইণ্ডিয়া তামিলনাডু ২০১৮ হিচাপে মুকুট পিন্ধিছিল। প্ৰতিযোগিতাৰ সময়ত মিছ বিউটিফুল স্মাইলৰ মুকুট পিন্ধিছিল আৰু বিউটি উইথ এ পাৰ্পজ বঁটা লাভ কৰিছিল। ২০১৮ চনৰ ৮ ডিচেম্বৰত চীনৰ ছানয়াত অনুষ্ঠিত হোৱা মিছ ৱৰ্ল্ড ২০১৮ প্ৰতিযোগিতাত অনুক্ৰীথীয়ে ভাৰতক প্ৰতিনিধিত্ব কৰিছিল, য’ত তেওঁ টেলেণ্ট ৰাউণ্ডৰ শীৰ্ষ ১৮ ৰ ভিতৰত স্থান লাভ কৰিছিল। ইয়াৰ উপৰিও তেওঁ নিজৰ ৰাউণ্ডৰ হেড টু হেড চেলেঞ্জত জয়ী হৈ প্ৰতিযোগিতাৰ শীৰ্ষ ৩০ ৰ ভিতৰত প্ৰৱেশ কৰে।

## ফিল্মগ্ৰাফী
*বছৰৰ শিৰোনাম ভূমিকা ভাষা টোকা Ref.
*২০২২ চনত ডি এছ পি:,ভূমিকা-অন্নপুৰণি, ভাষা-তামিল, তামিল অভিষেক।

*২০২৩ চনত টাইগাৰ নাগেশ্বৰ ৰাও:ভূমিকা- জয়বাণী, ভাষা-তেলেগু, তেলেগু অভিষেক	
*২০২৪ চনৰ Visfot: Song পৰিবেশক,ভাষা- হিন্দী, হিন্দী গীত	
*টিবিএ ভেট্ৰি†: টিবিএ,ভাষা- তামিল 

## তথ্যসূত্ৰ
কনিষ্ঠা ধনকড়

**কনষ্ঠা ৰাজ সিং ধনকাৰ** ( ; জন্ম ২১ ছেপ্টেম্বৰ ১৯৮৮) এগৰাকী ভাৰতীয় অভিনেত্ৰী, মডেল আৰু সৌন্দৰ্য্য প্ৰতিযোগিতাৰ খিতাপধাৰী যি গৰাকীক পেন্টালুনছ মিছ ইণ্ডিয়া ২০১১ৰ মুকুট পিন্ধোৱা হয়, আনহাতে হাছলিন কৌৰক ফেমিনা মিছ ইণ্ডিয়া আৰ্থৰ মুকুট পিন্ধোৱা হয়। পিছলৈ তেওঁ ২০১১ চনৰ মিছ ৱৰ্ল্ড প্ৰতিযোগিতাত ভাৰতক প্ৰতিনিধিত্ব কৰে য'ত তেওঁ শীৰ্ষ ৩০ ৰ ভিতৰত স্থান লাভ কৰে।

## প্ৰাম্ভিক জীৱন
১৯৮৮ চনৰ ২১ ছেপ্টেম্বৰত[1] ভাৰতৰ বম্বেৰ নৌসেনা ঘাটিত ভাৰতীয় নৌসেনাৰ কমোডৰ ৰাজ সিং ধনখৰ আৰু কুসুম মালহান ধনখৰৰ ঘৰত কনষ্ঠাৰ জন্ম হয়। তেওঁলোকৰ তিনিটা সন্তানৰ ভিতৰত কনষ্ঠা দ্বিতীয়। মাক স্কুলৰ শিক্ষয়িত্ৰী আৰু গৃহিণী আৰু মুম্বাইৰ নেভাল ৱাইভছ ৱেলফেয়াৰ এছ’চিয়েশ্যনৰ সৈতে ব্যাপক কাম কৰি আহিছে। তেওঁৰ পূৰ্বপুৰুষৰ পৰিয়াল হাৰিয়ানাৰ জিলা ঝজ্জাৰৰ গাঁও কাছনীৰ। কনিষ্ঠ মুম্বাইৰ কোলাবাত ডাঙৰ-দীঘল হৈছিল। মুম্বাইৰ এইচ আৰ কলেজ অৱ কমাৰ্চ এণ্ড ইকনমিক্সত বাণিজ্য শাখাত স্নাতক ডিগ্ৰী লাভ কৰে।

## কৰ্ম জীৱন
২০০৮ চনত তেওঁ মধুৰ ভাণ্ডাৰকাৰৰ ''ফেশ্বন'' ছবিত অভিনয় কৰে।

## লগতে চাওক
*ফেমিনা মিছ ইণ্ডিয়া
*মিছ ৱৰ্ল্ড ২০১১

## তথ্যসূত্ৰ
নৱনীত কৌৰ ধিলন

**নৱনীত কৌৰ ধিলন** ; এগৰাকী ভাৰতীয় অভিনেত্ৰী, মডেল আৰু সৌন্দৰ্য্য প্ৰতিযোগিতাৰ খিতাপধাৰী যিয়ে ভাৰতক প্ৰতিনিধিত্ব কৰিছিল মিছ ৱৰ্ল্ড ২০১৩ত। ২০১৩ চনৰ ২৪ মাৰ্চত মুম্বাইত অনুষ্ঠিত হোৱা পন্দচ্ ৫০ সংখ্যক সংস্কৰণৰ ফেমিনা মিছ ৱৰ্ল্ড ইণ্ডিয়া ২০১৩ৰ বিজয়ী।নৱনীতে শীৰ্ষ ২০ ৰ ভিতৰত স্থান লাভ কৰে ।

## প্ৰাৰম্ভিক জীৱন
তেওঁৰ পিতৃ এজন সেনা বিষয়া। তেওঁৰ প্ৰাৰম্ভিক শিক্ষা গ্ৰহণ আম্বালা কেণ্টৰ আৰ্মি পাব্লিক স্কুলৰ পৰা আৰম্ভ হৈছিল। আৰু অৱশেষত তেওঁলোক আম্বালা এৰি পাটিয়ালাত স্থায়ীভাবে বসতি স্থাপন কৰিছিল আৰু পাটিয়ালাৰ বুঢ়া দল পাব্লিক স্কুলৰ পৰা মাধ্যমিক শিক্ষা সমাপ্ত কৰিছিল। তাৰ পিছত তেওঁ  পাটিয়ালাৰ পাঞ্জাবী বিশ্ববিদ্যালয়ৰ পৰা টিভি আৰু মিডিয়াত বি টেক ডিগ্ৰী লাভ কৰে। মডেলিঙৰ লগতে ফটোগ্ৰাফী, সাঁতোৰ, ঘোঁৰা চলোৱাৰ প্ৰতিও তেওঁৰ আগ্ৰহ আছে। তেওঁ পাটিয়ালাৰ পাঞ্জাবী বিশ্ববিদ্যালয়ৰ সংবাদ মাধ্যমৰ ছাত্ৰী আছিল।

## পন্দচ্ ফেমিনা (Pond’s Femina) মিছ ইণ্ডিয়া ২০১৩
২০১৩ চনৰ ২৪ মাৰ্চত ফেমিনা মিছ ইণ্ডিয়া ৱৰ্ল্ড ২০১৩ হিচাপে মুকুট পৰিধান কৰিছিল। প্ৰতিযোগিতাৰ সময়ত তেওঁ এটা প্ৰশ্নৰ সন্মুখীন হৈছিল – যদি কাইলৈ তেওঁৰ মৃত্যু হয়, তেন্তে তেওঁৰ একমাত্র অনুতাপ কি হ’ব? উত্তৰস্বৰূপে তেওঁ এইদৰে কৈছিল " মই বিচৰা ধৰণে সমাজৰ বাবে একো কৰিব নেৱাৰাতোৱেই হ'ব মোৰ অনুশোচনাৰ একমাত্ৰ কাৰণ। নাৰী সবলীকৰণ আৰু শিশু শ্ৰমিক নিবাৰণ আৰু অন্যান্য সামাজিক অপৰাধৰ বিষয়বোৰ এটা ডাঙৰ চিন্তাৰ বিষয়।"

## পন্দচ্ ফেমিনা মিছ ইণ্ডিয়া চণ্ডীগড় ২০১৩
পন্দচ্ ফেমিনা মিছ ইণ্ডিয়া চণ্ডীগড় ২০১৩ৰ শেষ ৰাউণ্ডত ১১ গৰাকী চূড়ান্ত প্ৰতিযোগীৰ ভিতৰত তেওঁ এডজাষ্ট বিজয়ী হৈছিল। নৱনীতক পন্দচ্ ফেমিনা মিছ গ্ল'য়িং স্কিন হিচাপেও অভিষিক্ত কৰা হয়।

## I AM She 2012 প্ৰতিযোগিতা
নৱনীত কৌৰ I AM She 2012 প্ৰতিযোগিতাৰ অন্তিম পৰ্যায়ৰ প্ৰতিযোগী আছিল আৰু তেওঁ প্ৰতিযোগী নং 6 হিচাপে অংশগ্ৰহণ কৰিছিল। যদিও তেওঁ এই প্ৰতিযোগিতাত বিজয়ী হোৱা নাছিল, তথাপি এই অভিজ্ঞতাই ফেমিনা মিছ ইণ্ডিয়া ২০১৩ ৰ বাবে তেওঁৰ পৰিচৰ্যা  আৰু দক্ষতা উন্নত কৰিবলৈ সহায় কৰিছিল।

## কৰ্মজীৱন
পিটিআইৰ সৈতে হোৱা এক সাক্ষাৎকাৰত তেওঁ কয় যে তেওঁ বলীউডৰ প্ৰতি আগ্ৰহী আৰু সুযোগ পালে নিশ্চিতভাৱে কঠোৰ পৰিশ্ৰম কৰিব। ভাৰত আৰু বিদেশৰ বিভিন্ন স্থানত ফেমিনা মিছ ইণ্ডিয়া ২০১৩ ভ্ৰমণ আৰু ফটো চেচনত ব্যস্ত আছিল। বৰ্তমান তেওঁ পন্দচ্ হোৱাইট বিউটি বিবি+ ফেয়াৰনেছ ক্ৰীমৰ ব্ৰেণ্ড এম্বেছাদৰ।

## চিনেমা পঞ্জী
নৱনীত কৌৰ অভিনিত চিনেমা সমূহ হল
*২০১৬- *Love Shhuda*,*Ambarseriya*,একতা,জানি
*২০১৯ চনত- হাই এণ্ড ইয়াৰিয়ান, অমবাস 	
*২০২০ চনত-*জিন্দে মেৰিয়ে* 	
*২০২৩ চনত- *গোল গাপে*		
*২০২৪ চনত- *ছোটা ভীম আৰু দমিয়ানৰ অভিশাপ* 
	
## লগতে চাওক
*ফেমিনা মিছ ইণ্ডিয়া
*ফেমিনা মিছ ৱৰ্ল্ড ইণ্ডিয়া ২০১৩
*মিছ ডিভা ২০১৩

## তথ্যসূত্ৰ
বালি প্ৰেল

**বালি প্ৰেল** (ইংৰাজী: Bally Prell; ১৪ ছেপ্টেম্বৰ ১৯২২ – ২০ মাৰ্চ ১৯৮২) এগৰাকী জাৰ্মান পৰিবেশক, হাস্যৰসময়ী গায়িকা আৰু লোক-গায়িকা৷ তেওঁ প্ৰধানকৈ বাভাৰিয়ান ভাষাত কণ্ঠদান কৰিছিল।

## জীৱন
বাভাৰিয়াৰ ৰাজধানী মিউনিখৰ এখন জিলা স্কাৱাবিঙৰ লিওপল্ড ষ্ট্ৰীট ৭৭ত প্ৰেলৰ জন্ম হৈছিল৷ তেওঁৰ পিতৃ লুডৱিগ প্ৰেল এজন লোক-গায়ক আৰু সুৰকাৰ৷ সৰুতে তেওঁ নাম আছিল এগনেছ পাউলিন প্ৰেল (Agnes Pauline Prell)। তেওঁ পাঁচ বছৰ বয়সতে মিউনিখৰ অডিয়ান হলত অনুষ্ঠান পৰিৱেশন কৰিছিল আৰু কণ্ঠৰে দৰ্শকক আপ্লুত কৰিছিল। তাইৰ কণ্ঠ নিম্ন স্বৰৰ (বেৰিটন) আছিল আৰু সেই স্বৰতে তেওঁ কিছুমান ধ্ৰুপদী গীত গাইছিল।

১৯৫৩ চনৰ ৩১ অক্টোবৰত মিউনিখৰ প্লাটজলত তেওঁ প্ৰথমবাৰৰ বাবে তেওঁৰ গীত "ডাই ছনহাইটস্কোনিজিন ভন ছনাইজলৰেউথ" ("ছনাইজলৰেউথৰ সৌন্দৰ্য্য ৰাণী") পৰিবেশন কৰে। গীতটোৱে প্ৰেলৰ অস্বাভাৱিক কণ্ঠৰ পৰিসৰ আৰু নিৰ্ণায়কভাৱে অ-সৌন্দৰ্য্য ৰাণীৰ দৰে চেহেৰা ব্যৱহাৰ কৰি উদীয়মান সৌন্দৰ্য্যৰ উন্মাদনাক ব্যংগাত্মক কৰি তুলিছিল। অনুষ্ঠানত তেওঁৰ পিতৃৰ দ্বাৰা ৰচিত সংগীতো অন্তৰ্ভুক্ত কৰিছিল। প্ৰেলে গোটেই জীৱন প্লেটজৰ সৈতে সংযুক্ত হৈ থাকিল।

১৯৫৬ আৰু ১৯৫৭ চনত তেওঁ ছবিত কাম কৰিবলৈ আৰম্ভ কৰে, যেনে মেৰেজ ফৰবিডেন ছবিত গায়িকা হিচাপে আৰু টু বাভাৰিয়ানছ ইন দ্য হাৰেম ছবিত ৰোজ অৱ দ্য নাইট লেইলাৰ চৰিত্ৰত অভিনয় কৰে।

১৯৮২ চনত গৰল ৰোগৰ অস্ত্ৰোপ্ৰচাৰৰ প্ৰভাৱত প্ৰেলৰ মৃত্যু হয়। মিউনিখৰ নৰ্ডফ্ৰিডহফ কবৰস্থানত (কবৰ নং ২-৩-৫) তেওঁক সমাধিস্থ কৰা হৈছে।

## সন্মান
মিউনিখ চিটি মিউজিয়ামত প্ৰেলৰ সন্মানত এখন প্ৰদৰ্শনী অনুষ্ঠিত কৰা হয়৷ এই প্ৰদৰ্শনীত তেওঁৰ বিখ্যাত মঞ্চ সাজ-পোছাকৰ মৌলিক সামগ্ৰীসমূহৰ যেনে ফুলাম পোছাক, সমুদ্ৰ তীৰৰ ছাতি, আঙুলিবিহীন হাত মোজা, সৌন্দৰ্য্যৰ মুকুট আৰু "মিছ শ্বনাইজল্ৰ'থন" লিখা বগা-নীলা ৰঙৰ স্কাৰ্ফ আদি প্ৰদৰ্শন কৰা হয়।

তেওঁৰ সন্মানত উলফগেং ছেণ্ডে ডিজাইন কৰা এটা ফোয়াৰা ১৯৯২ চনত লিওপোল্ডষ্ট্ৰাছত তেওঁৰ ঘৰৰ সন্মুখত স্থাপন কৰা হয়।

২০০৭ চনৰ ১৪ জুনত মিউনিখ চহৰ পৰিষদে প্ৰেলৰ নামেৰে এটা নতুন ৰাস্তাৰ নামকৰণ কৰে। লোচহাউজেন জিলাত থকা এই ৰাস্তাটো নতুন উন্নয়নৰ কাম চলি আছে।

## তথ্য সংগ্ৰহ

শ্ৰেণী:জাৰ্মানীৰ কণ্ঠশিল্পী
সন্ধ্যাৰাণী

** সন্ধ্যাৰাণী চেটাৰ্জী** (**সন্ধ্যাৰাণী** নামেৰে বহুলভাৱে পৰিচিত; ) এগৰাকী ভাৰতীয় অভিনেত্ৰী, যি বাংলা চলচ্চিত্ৰৰ কামৰ বাবে পৰিচিত। ১৯৪০ আৰু ১৯৫০ দশকৰ ভিতৰত বাংলা চলচ্চিত্ৰত ৰাজত্ব কৰা এগৰাকী অভিনেত্ৰী আছিল। তেওঁ ২৫০ খনতকৈও অধিক বাংলা ছবিত অভিনয় কৰিছে। সৰ্বজনীন বিবাহোৎসৱ (২৬ এপ্ৰিল ১৯৩৮) ছবিৰ যোগে তেওঁ ৰূপালী পৰ্দাত আত্মপ্ৰকাশ কৰে। অজয় কৰৰ বৰদিদিত (১৯৫৭) তেওঁ উত্তম কুমাৰৰ বিপৰীতে অভিনয় কৰিছিল। পিছলৈ সহযোগী চৰিত্ৰত অভিনয় কৰাৰ পিছতো তেওঁৰ জনপ্ৰিয়তা অক্ষত আছিল।
## কৰ্মজীৱন
১৯৪৮ চনত সন্ধ্যাৰাণীয়ে শৰৎ চন্দ্ৰ চেটাৰ্জীৰ একে নামৰ বহু বিখ্যাত উপন্যাসৰ আধাৰত নিৰ্মিত অৰক্ষণীয় ছবিত জ্ঞানদাৰ চৰিত্ৰত অভিনয় কৰে। অজয় ভট্টাচাৰ্যই উপেন্দ্ৰনাথ গংগোপাধ্যায়ৰ একে নামৰ কাহিনীৰ আধাৰত নিৰ্মিত তেওঁৰ বাংলা কমেডী ছবি ছদ্মবেশীত (১৯৪৪) তেওঁক কাষ্ট কৰে। সুচিত্ৰা সেনে সূৰ্য্যমুখীত মূল চৰিত্ৰত নিজে অভিনয় কৰাৰ সলনি সন্ধ্যাৰাণীক চৰিত্ৰটো কৰিবলৈ প্ৰস্তাৱ আগবঢ়াইছিল।

## তথ্য সংগ্ৰহ

## বাহ্যিক সংযোগ
 
শ্ৰেণী:বঙালী চলচ্চিত্ৰৰ অভিনেত্ৰী
গীতা দে

** গীতা দে** (; ৫ আগষ্ট ১৯৩১ – ১৭ জানুৱাৰী ২০১১) এগৰাকী বঙালী চলচ্চিত্ৰ, থিয়েটাৰ আৰু বঙালী লোকনাটৰ অভিনেত্ৰী আছিল। ৬ বছৰ বয়সতে মঞ্চত অভিনয় কৰা গীতা দেই ১৯৪৩ চনত চলচ্চিত্ৰ জগতলৈ আহে। তেওঁৰ প্ৰথম মুক্তি পোৱা ছবি আছিল ধীৰেণ গাংগুলী পৰিচালিত আহুতি (১৯৪১), য’ত তেওঁ এজনী শিশু অভিনেত্ৰী হিচাপে কাম কৰিছিল। তেওঁ ২০০০ৰো অধিক বাংলা ভাষাৰ ছবিত অভিনয় আৰু ২০০০ৰো অধিক ষ্টেজ শ্বোত পৰিবেশন কৰিছিল। তেওঁ সত্যজিৎ ৰায়ৰ তিনি কন্যা আৰু ঋত্তিক ঘটকৰ মেঘে ঢাকা তাৰা, সুবৰ্ণৰেখা, কোমল গন্ধাৰ, আৰু কতো অজানাৰে ছবিত অভিনয় কৰিছিল। ইয়াৰ উপৰিও তেওঁ বিদ্যা বালন আৰু সঞ্জয় দত্তৰ সৈতে পৰিনীতা (২০০৫) আদি হিন্দী আৰু অন্যান্য ছবিত অভিনয় কৰিছিল। ৰেডিঅ’ নাটত অংশগ্ৰহণ কৰি দীৰ্ঘদিন ধৰি তেওঁ অল ইণ্ডিয়া ৰেডিঅ'ৰ সৈতে জড়িত হৈ আছিল। তেওঁ অন্য বহু বঁটা-বাহনৰ উপৰিও ডাঃ এ.পি.জে.ৰ পৰা আজীৱন সাফল্যৰ বাবে ৰাষ্ট্ৰপতিৰ বঁটা লাভ কৰে। 

দীৰ্ঘদিনীয়া অভিনয় জীৱনত তেওঁ শিশিৰ ভাদুৰী, ঋত্বিক ঘটক, দেৱকী বসু আৰু সত্যজিৎ ৰায় আদি পৰিচালকৰ সৈতে কাম কৰিছিল। শৰৎ চন্দ্ৰ চট্টোপাধ্যায়ৰ একে নামৰ উপন্যাসৰ আধাৰত নিৰ্মিত বলীউডৰ সংগীতমধুৰ ছবি পৰিণীতাৰতো অভিনয় কৰিছিল, য'ত ছাইফ আলী খান আৰু বিদ্যা বালানো আছিল।
## তথ্য সংগ্ৰহ

 শ্ৰেণী:বঙালী চলচ্চিত্ৰৰ অভিনেত্ৰী
মেনুৱেলা (গায়িকা)

**ড'ৰিছ ইংগে ৱেগেনাৰ** (জাৰ্মান উচ্চাৰণ: [ˈdoːʁɪs ˈɪŋə ˈʋeːɡənɐ]; ১৮ আগষ্ট ১৯৪৩ – ১৩ ফেব্ৰুৱাৰী ২০০১) এগৰাকী জাৰ্মান গায়িকা আছিল। তেওঁ মঞ্চ নাম আছিল **মেনুৱেলা** (Manuela)৷ এইটো নামেৰে মানুহে তেওঁক বেছিকৈ চিনি পায়৷

## পৃষ্ঠভূমি
১৯৪৩ চনৰ ১৮ আগষ্টত জাৰ্মানীৰ বাৰ্লিন চহৰত মেনুৱেলাৰ জন্ম হৈছিল আৰু সেই চহৰতে ২০০১ চনৰ ১৩ ফেব্ৰুৱাৰীত তেওঁৰ মৃত্যু হৈছিল৷ তেওঁ জাৰ্মানীত শ্লেগাৰ গীতৰ গায়িকা হিচাপে কাম কৰিছিল। তেওঁ আইম ছিংজেনডেন ৰবি এম ক’নিগ্‌ছে (Im singenden Rößl am Königssee (1963)), টুৱেণ্টি গাৰ্ল এণ্ড দ্য টিছাৰ (Twenty Girls and the Teachers (1971)) আৰু স্কোল্ড ৱাৰ নুৰ ডেৰ বছা নভা (Schuld war nur der Bossa Nova (1992))ৰ দৰে কিছুমান জাৰ্মান ছবিত কাম কৰিছিল।

## কৰ্মজীৱন
ৰেকৰ্ড ৱৰ্ল্ডৰ (Record World) ১৯৭১ চনৰ ২৫ ছেপ্টেম্বৰৰ সংখ্যাত পল ছেইগেলে উল্লেখ কৰিছিল যে টেলিফাংকেন-ডেক্কা (Telefunken-Decca) শিল্পী হিচাপে মেনুয়েলাক BASF ৰেকৰ্ড লেবেললৈ অহাৰ বাবে ২০০০,০০০ জাৰ্মান মাৰ্ক দিয়া হৈছে। হয়তো ৰেকৰ্ড কোম্পানীটোৰ কাৰ্যবাহীসকলে নিজৰ শিল্পীসকলক ধৰি ৰখাৰ বাবে চিন্তিত হৈ পৰিছিল।

## বঁটা
মেনুৱেলাই ৰেডিঅ' লাক্সেমবাৰ্গৰ দ্বাৰা ১৯৬৪ চনত ব্ৰঞ্জ-লায়নৰ বিশেষ বঁটা "গোল্ডেন বনি" আৰু  ১৯৬৮ চনত ছিলভাৰ-লায়ন বঁটা লাভ কৰে। ১৯৬৫, ১৯৬৬ আৰু ১৯৬৭ চনত ইটালীৰ ক'পে ড'ৰ (Coupe d'or) লাভ কৰে৷ ১৯৬৬, ১৯৬৯, ১৯৭০ আৰু ১৯৭১ চনত চাৰিবাৰ ব্ৰেভ’ অট্ট’ৰ (Bravo Otto) সোণৰ পদক আৰু ১৯৬৫, ১৯৬৭, ১৯৬৮ আৰু ১৯৭২ চনত চাৰিবাৰ ৰূপৰ পদক লাভ কৰে৷ ১৯৬৮ চনত তেওঁ গোল্ডেন শ্বালপ্লেট আৰু ১৯৯১ আৰু ১৯৯২ চনত গোল্ডেন ষ্টিমগেবেল লাভ কৰে৷

## তথ্য সংগ্ৰহ

শ্ৰেণী:জাৰ্মানীৰ কণ্ঠশিল্পী
নিখত জৰীন

**নিখত জৰীন** (; জন্ম: ১৪ জুন ১৯৯৬) এগৰাকী ভাৰতীয় বক্সাৰ আৰু দুবাৰৰ বিশ্ব চেম্পিয়ন। ২০১১ চনত আন্টালিয়াত অনুষ্ঠিত হোৱা এআইবিএ মহিলা যুৱ আৰু জুনিয়ৰ বিশ্ব বক্সিং চেম্পিয়নশ্বিপত তেওঁ সোণৰ পদক লাভ কৰে। 
২০২২ চনৰ ইস্তানবুল, আৰু ২০২৩ চনৰ নতুন দিল্লী আই বি এ মহিলা বিশ্ব বক্সিং চেম্পিয়নশ্বিপত জৰিনে সোণৰ পদক লাভ কৰে।
বাৰ্মিংহাম ২০২২ কমনৱেলথ গেমছতো তেওঁ স্বৰ্ণ পদক লাভ কৰে।
২০২২ চনৰ এছিয়ান গেমছত লাইট ফ্লাইৱেট ইভেণ্টত ব্ৰঞ্জৰ পদক লাভ কৰে।

## ব্যক্তিগত জীৱন
নিখত জৰীনৰ ১৯৯৬ চনৰ ১৪ জুনত অন্ধ্ৰপ্ৰদেশৰ (বৰ্তমান তেলেংগানা) নিজামাবাদ চহৰত মহম্মদ জমীল আহমেদ আৰু পাৰবীন চুলতানাৰ ঘৰত জন্মগ্ৰহণ হৈছিল। 
নিজামাবাদৰ নিৰ্মলা হ্ৰুদয়া ছোৱালী হাইস্কুলৰ পৰা প্ৰাথমিক শিক্ষা সমাপ্ত কৰে।
তেলেংগানাৰ হায়দৰাবাদৰ এ ভি কলেজৰ পৰা কলা শাখাত স্নাতক (বি.এ.) ডিগ্ৰী লাভ কৰি আছে।

২০২১ চনৰ জুন মাহৰ পৰা হায়দৰাবাদৰ এ চি গাৰ্ডছৰ জ'নেল অফিচ বেংক অৱ ইণ্ডিয়াত জৰীনে ষ্টাফ অফিচাৰ হিচাপে নিযুক্তি লাভ কৰিছে।

## কৰ্মজীৱন
জৰীনে বক্সিঙৰ সৈতে পৰিচয় কৰাই দিছিল তেওঁৰ পিতৃ মহম্মদ জমীল আহমেদে আৰু তেওঁৰ অধীনত এবছৰ ধৰি প্ৰশিক্ষণ লৈছিল। ২০০৯ চনত *দ্ৰোনাচাৰ্য বঁটা* বিজয়ী IV ৰাওৰ অধীনত প্ৰশিক্ষণ ল'বলৈ বিশাখাপট্টনমত ভাৰতীয় ক্ৰীড়া কৰ্তৃপক্ষত অন্তৰ্ভুক্ত কৰা হয়। এবছৰৰ পিছত ২০১০ চনত ইৰোড নেচনেলছত তেওঁক 'সোণালী শ্ৰেষ্ঠ বক্সাৰ' হিচাপে ঘোষণা কৰা হয়।

## কৃতিত্বসমূহ

## পুৰস্কাৰ
* নিখাটক তেওঁৰ গৃহ চহৰ নিজামাবাদ, তেলেংগানাৰ চৰকাৰী ৰাষ্ট্ৰদূত নিযুক্তি দিয়া হয়।
* সৰ্বভাৰতীয় আন্তঃবিশ্ববিদ্যালয় বক্সিং চেম্পিয়নশ্বিপত 'শ্ৰেষ্ঠ বক্সাৰ', জলন্ধৰ, পঞ্জাৱ - ফেব্ৰুৱাৰী ২০১৫
* ২০১৯ চনৰ ক্ৰীড়াত উৎকৃষ্টতাৰ বাবে জে এফ ডব্লিউ বঁটা।
* অৰ্জুন বঁটা ২০২২

## তথ্য সংগ্ৰহ

শ্ৰেণী:ভাৰতৰ বক্সাৰ
শ্ৰেণী:খেলুৱৈ
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:অৰ্জুন বঁটা বিজয়ী
সুমিত্ৰা দেৱী

** সুমিত্ৰা দেৱী ** (; ২২ জুলাই ১৯২৩ – ২৮ আগষ্ট ১৯৯০) 
এগৰাকী ভাৰতীয় অভিনেত্ৰী আছিল, যি ১৯৪০ আৰু ১৯৫০ দশকৰ ভিতৰত হিন্দীৰ লগতে বাংলা চলচ্চিত্ৰৰ কামৰ বাবে পৰিচিত।  ] তেওঁৰ সময়ৰ অন্যতম শ্ৰেষ্ঠ অভিনেত্ৰী হিচাপে বহুলভাবে গণ্য কৰা অভিনেত্ৰীগৰাকী ১৯৫২ চনত দাদা গুঞ্জালৰ পৰিচালনাত নিৰ্মিত হিন্দী ছবি মমতাত কৰা অভিনয়ৰ বাবে অধিক স্মৰণ কৰা হয়।  তেওঁ দুবাৰৰ বাবে শ্ৰেষ্ঠ অভিনেত্ৰীৰ বি এফ জে এ বঁটা লাভ কৰিছিল।  তেওঁ নিজৰ সময়ৰ অন্যতম সুন্দৰী আছিল আৰু যাক প্ৰদীপ কুমাৰ, উত্তম কুমাৰৰ দৰে দিগগজ অভিনেতাই ধুনীয়া মহিলা হিচাপে স্বীকৃতি দিছিল।  

১৯৪৩ চনত তেওঁক নিউ থিয়েটাৰৰ কাৰ্যালয়ত সাক্ষাৎকাৰ আৰু লুক টেষ্টৰ বাবে মাতি অনা হৈছিল আৰু অৱশেষত হেমচন্দৰ চন্দৰৰ মেৰী বেহেনত (১৯৪৪) কে. এল. চাইগলৰ সৈতে কাষ্ট কৰা হৈছিল। এই ছবিখন নিৰ্মাণৰ সময়ত তেওঁক অপূৰ্ব মিত্ৰৰ বাংলা ছবি সন্ধিত (১৯৪৪) মুখ্য চৰিত্ৰত অভিনয় কৰাৰ প্ৰস্তাৱ দিয়া হৈছিল আৰু এইখনে আছিল তেওঁৰ প্ৰথম ছবি। ছবিখনে বিপুল সফলতা লাভ কৰে আৰু ১৯৪৫ চনত তেওঁ শ্ৰেষ্ঠ অভিনেত্ৰীৰ বি এফ জে এ বঁটা লাভ কৰে। ১৯৪০ দশকৰ শেষৰ ফালে তেওঁ বলীউডৰ এগৰাকী আগশাৰীৰ অভিনেত্ৰী হিচাপে প্ৰতিষ্ঠিত হয় আৰু বছিয়তনামা (১৯৪৫), ভাই দুজ (১৯৪৭), উঁছ নীচ (১৯৪৮) আৰু বিজয় যাত্ৰা (১৯৪৮) আদি ছবিত অভিনয় কৰে। গুঞ্জলৰ মমতা (১৯৫২) ছবিখনত অকলশৰীয়া মাতৃ হিচাপে অভিনয় কৰাৰ বাবে তেওঁক প্ৰশংসা কৰা হৈছিল।  ফিল্মজেকে লিখিছে, "তেওঁ নিজৰ ভূমিকাক সজীৱ কৰি তুলিবলৈ তেওঁৰ সকলো বিশেষতাৰ ব্যৱহাৰ কৰিছে; তেওঁৰ শান্তি, তেওঁৰ কোমলতা, বেদনা আৰু যন্ত্ৰণা সকলোবোৰ সমাহিত হৈ পৰিছে।" দীৱানা (১৯৫২), ঘুংগৰু (১৯৫২), ময়ূৰপংখ (১৯৫৪), চোৰ বজাৰ (১৯৫৪) ৰাজযোগী ভাৰতৰী (১৯৫৪), জাগতে ৰহো (১৯৫৬) আদি ছবিত তেওঁৰ ভূমিকাৰ বাবে আৰু অধিক প্ৰশংসিত হৈছিল (১৯৫৪)।

## তথ্য সংগ্ৰহ

## বাহ্যিক সংযোগ

*
*Sumitra Devi on Facebook 
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
ফাছিয়া জান্সেন

**ফাছিয়া জান্সেন** (ইংৰাজী: Fasia Jansen; ৬ জুন ১৯২৯ - ২৯ ডিচেম্বৰ ১৯৯৭) এগৰাকী জাৰ্মান ৰাজনৈতিক গায়ক-গীতিকাৰ আৰু শান্তি কৰ্মী আছিল।

## জীৱন আৰু কেৰিয়াৰ
ফাছিয়া জান্সেনৰ জন্ম হৈছিল হামবাৰ্গত; তেওঁ জাৰ্মান চেম্বাৰমেইড এলি জান্সেন আৰু লাইবেৰিয়াৰ কনছুল জেনেৰেল তথা সাংবাদিক আৰু লেখক হান্স-জুৰ্গেন মাছাকুইৰ (১৯২৬-২০১৩) ককাক মমোলু মাছাকুইৰ (১৮৬৯-১৯৩৮) অবৈধ কন্যা আছিল। হান্স আৰু ফাছিয়া দুয়োজনেই ইজনে সিজনৰ ঘনিষ্ঠতাত ডাঙৰ-দীঘল হৈছিল যদিও ইজনে সিজনক ব্যক্তিগতভাৱে চিনি পোৱা নাছিল।

ছালৰ ৰং আৰু অবৈধ জন্ম এই দুয়োটা কাৰণৰ বাবেই তেওঁ কম বয়সতে গুণ্ডাগিৰি আৰু বৈষম্যৰ সন্মুখীন হৈছিল। হামবাৰ্গৰ ৰথেনবাৰ্গছৰ্টৰ শ্ৰমিক শ্ৰেণীৰ চুবুৰীত ডাঙৰ-দীঘল হোৱা জান্সেনে নাজী যুগত স্পষ্টভাৱে "অ-আৰ্য্য" হোৱাৰ সমস্যাৰ মাজেৰে পাৰ হৈছিল। তেওঁক ১১ বছৰ বয়সত নৃত্য বিদ্যালয়ৰ পৰা বহিষ্কাৰ কৰা হয়, এই ঘটনাৰ ফলত তেওঁৰ সংগীত আৰু নৃত্যৰ জৰিয়তে জীৱিকা নিৰ্বাহৰ আশা আপাততঃ ক্ষীণ হৈ পৰে। তাৰ তিনি বছৰৰ পিছত তেওঁক "সেৱাত নিযুক্তি দিয়া হয়" আৰু হামবাৰ্গৰ ওচৰৰ ন্যুয়েংগাম কনচেনট্ৰেচন শিবিৰসমূহক উপগ্ৰহ যোগান ধৰা এটা পাকঘৰত কাম কৰিবলগীয়া হয়। পোন্ধৰ বছৰীয়া জান্সেনে এছ এছৰ নিষ্ঠুৰতা আৰু বন্দীসকলৰ হতাশা দুয়োটা অনুভৱ কৰিছিল - যিবোৰ অভিজ্ঞতাই তেওঁৰ জীৱনত নিৰ্ণায়ক প্ৰভাৱ পেলাইছিল। এই সময়ছোৱাত তেওঁ হৃদৰোগত আক্ৰান্ত হৈছিল আৰু সেই ৰোগৰ বাবে তেওঁ গোটেই জীৱন কষ্ট পাইছিল।

নতুনকৈ গঠন হোৱা জাৰ্মান ফেডাৰেল ৰিপাব্লিকৰ শিবিৰত জান্সেনে অতীতৰ অভিজ্ঞতাৰ সৈতে সহৱস্থান কৰিবলৈ চেষ্টা কৰিছিল আৰু মৃতকৰ স্মৃতি আৰু তেওঁলোকৰ আদৰ্শক জীয়াই ৰাখিবলৈ চেষ্টা কৰিছিল। তেওঁ আকৌ সংগীতৰ কাম হাতত লৈছিল, প্ৰথমে হামবাৰ্গৰ কোৱাৰত গাইছিল আৰু পিছলৈ নিজৰ গীতো গাবলৈ লৈছিল। তেওঁ ৰুহৰ অঞ্চললৈ গুচি আহি সেই সময়ৰ ৰাজনৈতিক সংগ্ৰামৰ লগত জড়িত হৈ পৰে। ১৯৬৬ চনত জোয়ান বেজৰ সৈতে মিলি বহুতো অষ্টাৰমাৰ্চ (Ostermarsch [de]) অনুষ্ঠানত গীত পৰিবেশন কৰিছিল, তেওঁ ক্ৰুপ, হোচ বা থিচেনৰ কাৰখানাৰ গেটৰ সন্মুখত হোৱা ডাঙৰ ধৰ্মঘটসমূহত আৰু নাইৰোবিত ৰাষ্ট্ৰসংঘৰ বিশ্ব মহিলা সন্মিলনত গীত গাইছিল আৰু বাৰ্গ ৱাল্ডেক উৎসৱত অনুষ্ঠান পৰিৱেশন কৰিছিল। জনসাধাৰণক উচটনি দিয়া আৰু ৰাজ্যিক কৰ্তৃত্বৰ প্ৰতিৰোধৰ বাবে তেওঁ অসংখ্য শাস্তিমূলক আদেশ লাভ কৰিছিল যদিও বাৰে বাৰে পপ গীত গোৱাৰ প্ৰস্তাৱো পাইছিল আৰু এইদৰে ব্যৱসায়িকভাৱে সফল হৈছিল।

২০২২ চনৰ মে’ মাহত ফাছিয়া জান্সেন ফাউণ্ডেচনে ফাছিয়া জান্সেনৰ বাগিচা ফ্ৰিটজ হুজাৰ ইনষ্টিটিউটলৈ হস্তান্তৰ কৰে।

## সন্মান
*১৯৯১ চনত ফাছিয়া জান্সেনে ফেডাৰেল ৰিপাব্লিক অৱ জাৰ্মানীৰ ৰিবনৰ উইথ ক্ৰছ অৱ মেৰিট (Cross of Merit with Ribbon) লাভ কৰে৷
*২০১৪ চনত অল্ট-অ’বেৰহাউজেনৰ পৌৰসভাৰ বিস্তৃত বিদ্যালয়খনৰ নাম ফাছিয়া জান্সেনৰ নামেৰে নামকৰণ কৰা হয়৷
*হামবাৰ্গত আফ্ৰিকান শিক্ষা কেন্দ্ৰ আৰ্কাই আফ্ৰিকান দৃষ্টিকোণৰ পৰা ইতিহাস লেখাৰ বাবে এটা ৰাজহুৱা শিক্ষণ স্থানক "ফাচিয়াথেক" বুলি নামকৰণ কৰে।
*২০২২ চনত গুগল চাৰ্চ ইঞ্জিনে তেওঁক আয়চে ক্লিংগে ডিজাইন কৰা ডুডলৰ জৰিয়তে সন্মান জনায়।

## তথ্য সংগ্ৰহ

শ্ৰেণী:জাৰ্মানীৰ কণ্ঠশিল্পী
ৰুমা গুহ ঠাকুৰতা

** ৰুমা গুহ ঠাকুৰতা** (জন্ম: **ৰুমা ঘোষ**; ; ২১ নৱেম্বৰ ১৯৩৪ – ৩ জুন ২০১৯) মূলতঃ বাংলা ভাষাৰ ছবিৰ সৈতে জড়িত এগৰাকী ভাৰতীয় অভিনেত্ৰী আৰু গায়িকা। ১৯৫৮ চনত কলকাতা য়ুথ কয়াৰ প্ৰতিষ্ঠা কৰে।
## কৰ্মজীৱন
গুহা ঠাকুৰতাই দহ বছৰ বয়সত অমিয়া চক্ৰৱৰ্তীৰ জোৱাৰ ভাতা (১৯৪৪) ছবিৰ যোগেদি চলচ্চিত্ৰত আত্মপ্ৰকাশ কৰে। এইখন আছিল দিলীপ কুমাৰৰ প্ৰথম ছবি। ৰুমা ঘোষৰ পৰৱৰ্তী ছবি আছিল নিতিন বসুৰ মশাল, যিখন বংকিম চন্দ্ৰ চট্টোপধ্যায়ৰ উপন্যাস ‘ৰজনী’ৰ পৰা অভিযোজন কৰা হৈছিল। ‘মশাল’ৰ বঙালী সংস্কৰণ আছিল ‘সমৰ’। তেওঁ এজনী অন্ধ ছোৱালী সৰলাৰ চৰিত্ৰত অভিনয় কৰিছিল। 

বিবাহ বিচ্ছেদৰ পিছত ৰুমাই সমৰেশ বসুৰ একে নামৰ উপন্যাসৰ আধাৰত নিৰ্মিত ৰাজেন তৰফদাৰৰ ‘গংগা’ত অভিনয় কৰিবলৈ কলিকতালৈ গুচি যায়। তেওঁ দুগৰাকী মূল নাৰী চৰিত্ৰৰ এটাত সন্ধ্যা ৰায়ৰ সৈতে অভিনয় কৰিছিল। সেই বছৰতে ভানু বন্দোপাধায়ৰ সৈতে ‘পাৰ্চনেল এচিছটেণ্ট’ আৰু তপন সিনহাৰ ‘খনিকেৰ অতিথি’ত অভিনয় কৰিছিল।
## তথ্য সংগ্ৰহ

## বাহ্যিক সংযোগ
* 
* 
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ভাৰতীয় নেপথ্য কণ্ঠশিল্পী
গাইছু য়াৰী

**গাইছু য়াৰী** () এগৰাকী আফগান মানৱ অধিকাৰ আৰু মহিলা অধিকাৰ কৰ্মী, লেখিকা, ব্লগাৰ আৰু বক্তা। আফগানিস্তানৰ মহিলা অধিকাৰৰ ক্ষেত্ৰত তেওঁক অন্যতম প্ৰচাৰক হিচাপে গণ্য কৰা হয়। তালিবানৰ নীতিক লৈ প্ৰশ্ন উত্থাপন কৰি পোনপটীয়াকৈ তালিবানৰ বিৰুদ্ধে যুঁজ দিয়াৰ বাবে তেওঁ সুপৰিচিত।

## জীৱনী
ছয় বছৰ বয়সত পূব আফগানিস্তানৰ এজন তালিবান সমৰ্থক সেনাপতিৰ ছয় বছৰীয়া পুত্ৰৰ সৈতে তেওঁ বিবাহত বহিবলৈ বাধ্য হয়। আঠাইশ বছৰ বয়স হোৱাৰ পিছত বলপূৰ্বকভাৱে হোৱা যুদ্ধৰ পৰা আমেৰিকান সৈন্যৰ সহায়ত তেওঁ আমেৰিকালৈ পলায়ন কৰিবলৈ সক্ষম হয়। প্ৰথমতে তেওঁ বাগ্দান কৰা সেই তালিবান সেনাপতিৰ পুত্ৰক বিয়া কৰায় আৰু বিবাহ অনুষ্ঠানৰ মাত্ৰ দুমাহ আগতে তেওঁ আমেৰিকালৈ প্ৰব্ৰজন কৰিবলৈ ভিছা লাভ কৰিবলৈ সক্ষম হয়।

আমেৰিকাত থকাৰ সময়ছোৱাত কেৰিয়াৰৰ অগ্ৰগতি আৰু শিক্ষাৰ প্ৰতি নিজৰ মনোযোগ দিয়াৰ তেওঁ সিদ্ধান্ত লয়। ২০১৫ চনত তেওঁ নিজৰ জন্মভূমি আফগানিস্তানলৈ উভতি আহি চৰকাৰী অসামৰিক সেৱাৰ আয়ুক্ত হিচাপে কাম কৰিবলৈ আৰম্ভ কৰে।

তেওঁ কলম্বিয়া বিশ্ববিদ্যালয়ৰ পৰা মানৱ অধিকাৰ বিষয়ত স্নাতকোত্তৰ ডিগ্ৰী লাভ কৰে৷ ভাৰ্জিনিয়া বিশ্ববিদ্যালয়ৰ পৰা মধ্যপ্ৰাচ্য আৰু লিংগ অধ্যয়নত স্নাতক ডিগ্ৰী লাভ কৰে।

য়াৰীয়ে আফগানিস্তানত থকা *দ্য ইণ্ডিপেণ্ডেণ্ট এডমিনিষ্ট্ৰেটিভ ৰিফৰ্ম এণ্ড চিভিল চাৰ্ভিচ কমিছন* (IARCSC)ত আয়ুক্ত হিচাপে কাৰ্যনিৰ্বাহ কৰিছিল। আই এ আৰ চি এছ চিৰ আয়ুক্ত হোৱাৰ উপৰিও আপীল ব’ৰ্ডৰ সদস্য হিচাপেও কাম কৰিছিল।

আফগানিস্তানৰ মহিলাসকলৰ সুৰক্ষা আৰু সুৰক্ষাৰ বাবে তেওঁ স্বেচ্ছাই পোষকতা কৰে৷ বিশেষকৈ তালিবানৰ অধিগ্ৰহণৰ পিছত আফগান মহিলাসকলৰ মংগলৰ বাবে তেওঁ ব্যাপকভাৱে কাম কৰিছে। আফগানিস্তানৰ অসামৰিক সেৱাত অধিক মহিলাৰ অংশগ্ৰহণৰ ক্ষেত্ৰতো তেওঁ নিয়োজিত হৈছিল।

তালিবানৰ জোৱানে নিজৰ ভাবী স্বামী আৰু পিতৃ দুয়োকে হত্যা কৰাৰ কথা জানিব পাৰি তেওঁ সামান্য জীৱন যাপন কৰি আছিল৷ তেওঁ তালিবানৰ বিৰুদ্ধে মাত মাতিবলৈ লোৱা সিদ্ধান্তটোৱেই তেওঁৰ জীৱনৰ টাৰ্ণিং পইণ্ট৷ সংগঠনটোক ইয়াৰ নীতিৰ বাবে গৰিহণা দিয়া হৈছিল। নাৰী দৃষ্টিভংগী আন্দোলনকো প্ৰতিনিধিত্ব কৰে৷

২০২১ চনৰ আগষ্ট মাহত তেওঁ ২০২১ চনত তালিবান ক্ষমতালৈ ঘূৰি অহাৰ পিছত আফগানিস্তানৰ পৰা পলায়ন কৰে আৰু তালিবানৰ প্ৰত্যাৱৰ্তন আফগানিস্তানৰ অসামৰিক সেৱাক উন্নীত কৰাৰ প্ৰচেষ্টাৰ বাবে ক্ষতিকাৰক হ'ব বুলি জোৰ দিয়ে।

২০২১ চনৰ অক্টোবৰ মাহত য়াৰীয়ে আফগান ভয়েচ অৱ হোপৰ নেতৃত্ব দি তালিবানৰ পৰা পলায়ন কৰা আৰু বিশ্বজুৰি নিৰ্বাসিত হৈ থকাসকলৰ আৱেগিক আখ্যান সংগ্ৰহ কৰি আহিছে।

## তথ্যসূত্ৰ
শ্ৰেণী:সমাজকৰ্মী
শ্ৰেণী:আফগান মহিলা সমাজকৰ্মী
জাকিয়া ৱাৰডাক

**জাকিয়া ৱাৰডাক** () এগৰাকী আফগান স্থপতিবিদ, ৰাজনীতিবিদ আৰু ব্যৱসায়ী। তেওঁ মুম্বাইত আফগানিস্তানৰ প্ৰথমগৰাকী মহিলা কনছুল জেনেৰেল হিচাপে কাৰ্যনিৰ্বাহ কৰিছিল। ৱাৰডাকে অন্তৰ্ভুক্তি আৰু মহিলাৰ অধিকাৰৰ পোষকতা কৰে। তাই কাবুলৰ।ৱাৰডাকে *ছ'চাইটি অৱ আফগান উইমেন ইন ইঞ্জিনিয়াৰিং এণ্ড কনষ্ট্ৰাকচন*ৰ সভানেত্ৰী হিচাপে কাৰ্যনিৰ্বাহ কৰি আহিছে। ২০১৮ চনত তেওঁ আফগান সংসদীয় নিৰ্বাচনত এখন আসনৰ বাবে প্ৰতিদ্বন্দ্বিতা কৰে।

বিমানবন্দৰ কৰ্তৃপক্ষই দেশলৈ প্ৰায় ২০ লাখ মূল্যৰ সোণ সৰবৰাহ কৰি থকা বুলি ধৰা পৰাৰ কিছুদিন পিছতে ২০২৪ চনৰ মে’ মাহত  ভাৰতত থকা আফগানিস্তানৰ শীৰ্ষ কূটনীতিবিদৰ পদৰ পৰা তেওঁ পদত্যাগ কৰিছিল।খবৰ অনুসৰি এপ্ৰিল মাহত ডুবাইৰ পৰা অহাৰ সময়ত ৱাৰডাকক মুম্বাই বিমানবন্দৰত কৰ্তৃপক্ষই ৰখাইছিল৷ সেইসময়ত তেওঁ প্ৰায় ৫৫ পাউণ্ড সোণ কঢ়িয়াই আছিল। কূটনৈতিক ৰক্ষাকৱচৰ বাবে তেওঁক গ্ৰেপ্তাৰ কৰা হোৱা নাছিল বুলি কোৱা হৈছে যদিও সোণ জব্দ কৰা হৈছিল।

## তথ্যসূত্ৰ
শ্ৰেণী:সমাজকৰ্মী
শ্ৰেণী:আফগান মহিলা সমাজকৰ্মী
ষ্টেফানী হাৰ্টেল

**ষ্টেফানী আংকে হাৰ্টেল** (ইংৰাজী: Stefanie Anke Hertel; জন্ম: ২৫ জুলাই ১৯৭৯) এগৰাকী জাৰ্মান জনপ্ৰিয় সংগীত, লোক-সংগীত আৰু স্কালগাৰ সংগীতৰ গায়িকা দূৰদৰ্শনৰ উপস্থাপক আৰু প্ৰাক্তন য়’ডলাৰ।

হাৰ্টেলে গায়িকা হিচাপে অসংখ্য পুৰস্কাৰ লাভ কৰিছে; চাৰি বছৰ বয়সত তেওঁৰ কেৰিয়াৰ আৰম্ভ হৈছিল যেতিয়া তেওঁ পিতৃ এবাৰহাৰ্ড হাৰ্টেলৰ সৈতে সংগীত পৰিবেশন কৰিছিল। বয়স ছয় বছৰ বয়সতে তেওঁ টেডি বিয়াৰৰ বিষয়ে এটা গীত “Ich wünsch' mir einen kleinen Teddybär” ("মই অলপ টেডি বিয়াৰৰ বাবে কামনা কৰিছো") গাই দূৰদৰ্শনত আত্মপ্ৰকাশ কৰিছিল। ১৯৯২ চনত তেওঁ গ্ৰেণ্ড প্ৰিক্স ডাৰ ফক্সমিউজিক লাভ কৰে। ১৯৯৫ চনত ষ্টেফান ম্ৰছৰ সৈতে একেলগে গ্ৰেণ্ড প্ৰিক্স ডাৰ ফক্সমিউজিকত “আইন লিড ফুৰ জেডেন ছনেনষ্ট্ৰাহল” গীতটোৰে প্ৰতিযোগিতাত অংশগ্ৰহণ কৰি দ্বিতীয় স্থান দখল কৰে।

## বিবাহ-বিবাহ
১৯৯৩ চনৰ ডিচেম্বৰ মাহত হাৰ্টেল আৰু ষ্টেফান ম্ৰছৰ মাজত প্ৰেম আৰম্ভ হয় আৰু ২০০৬ চনৰ ৬ ছেপ্টেম্বৰত দুয়ো বিবাহপাশত আবদ্ধ হয়। ২০১১ চনৰ ছেপ্টেম্বৰ মাহত তেওঁলোকৰ বিচ্ছেদ আৰম্ভ হয় আৰু ২০১২ চনৰ ৮ ডিচেম্বৰত বিবাহ বিচ্ছেদে চূড়ান্ত ৰূপ পায়।তেওঁলোকৰ এগৰাকী কন্যা সন্তান আছে।

২০১৪ চনৰ ১৯ ​​এপ্ৰিলত তেওঁ অষ্ট্ৰিয়াৰ সংগীতজ্ঞ লিওপল্ড "লেনি" লেনাৰ (পূৰ্বতে পেছাদাৰীভাৱে লেনি আইছিছ নামেৰে জনাজাত)ৰ সৈতে বিবাহপাশত আবদ্ধ হয়।

## তথ্য সংগ্ৰহ

শ্ৰেণী:জীৱিত ব্যক্তি
শ্ৰেণী:জাৰ্মানীৰ কণ্ঠশিল্পী
ৰাধিকা কুলকাৰ্ণী

**ৰাধিকা বিদ্যাধৰ কুলকাৰ্ণী** (জন্ম ১৯৫৬) এগৰাকী অৱসৰপ্ৰাপ্ত ভাৰতীয় আৰু আমেৰিকান অপাৰেশ্যনচ ৰিচাৰ্ছাৰ, আৰু ২০২২ চনত INFORMSৰ সভাপতি।

বেচহোফাৰ-কুলকাৰ্নি নিৰ্বাচন পদ্ধতি বা বেচহোফাৰ-কুলকাৰ্ণী বন্ধ কৰা নিয়ম, বাৰ্ন'লি প্ৰক্ৰিয়াত সৰ্বোচ্চকৰণৰ বাবে বন্ধ কৰাৰ নিয়ম, তেওঁৰ ডক্টৰেট উপদেষ্টা ৰবাৰ্ট ই বেচহ'ফাৰৰ সৈতে তেওঁৰ কামৰ নামেৰে নামকৰণ কৰা হৈছে।

## শিক্ষা আৰু কেৰিয়াৰ

আই আই টি দিল্লীত গণিতত স্নাতকোত্তৰ ডিগ্ৰী লাভ কৰাৰ পিছত কুলকাৰ্ণীয়ে বিশুদ্ধ গণিতৰ ডক্টৰেট গৱেষণা কৰাৰ উদ্দেশ্যেৰে কৰ্নেল বিশ্ববিদ্যালয়লৈ যায়, কিন্তু প্ৰথম বৰ্ষত গাণিতিক প্ৰগ্ৰেমিং পাঠ্যক্ৰম গ্ৰহণ কৰি অপাৰেচন গৱেষণালৈ স্থানান্তৰিত হয়। ১৯৭৯ চনত দ্বিতীয় স্নাতকোত্তৰ ডিগ্ৰী লাভ কৰি ১৯৮১ চনত পি এইচ ডি সম্পূৰ্ণ কৰে। তেওঁৰ ডক্টৰেট ডিগ্ৰীৰ তত্বাৱধায়ক আছিল ৰবাৰ্ট ই বেচহ’ফাৰ।

তেওঁ ৩৫ বছৰ ধৰি এছ এ এছ ইনষ্টিটিউটত কাম কৰিছিল, য'ত দহ বছৰ এডভান্সড এনালাইটিক্স আৰ এণ্ড ডিৰ উপ-সভানেত্ৰী হিচাপে কাম কৰিছিল। তেওঁ ২০২২ চনত ইনষ্টিটিউট ফৰ অপাৰেচন ৰিচাৰ্চ এণ্ড দ্য মেনেজমেণ্ট চাইন্সেছ (INFORMS)ৰ সভানেত্ৰী আছিল।

## স্বীকৃতি

কুলকাৰ্ণীয়ে ২০০৬ চনত ইনফৰ্মছৰ অ’ আৰ/এম এছত মহিলাৰ উন্নতিৰ বাবে ৱৰ্মছ বঁটা লাভ কৰিছিল।  ২০১৪ চনত তেওঁক ফেলো অৱ ইনফৰ্মছ হিচাপে নিৰ্বাচিত কৰা হয়।

## ব্যক্তিগত জীৱন

কুলকাৰ্ণীয়ে কৰ্ণেলৰ আন এজন অপাৰেচন ৰিচাৰ্চৰ ছাত্ৰ আৰু পিছলৈ নৰ্থ কেৰ'লিনা বিশ্ববিদ্যালয়ৰ ষ্টেটিষ্টিকছ এণ্ড অপাৰেচন ৰিচাৰ্চৰ অধ্যক্ষ বিদ্যাধৰ কুলকাৰ্ণীক বিয়া কৰায়।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:গণিতজ্ঞ
শ্ৰেণী:ভাৰতীয় নাৰী
শ্ৰেণী:বিংশ শতিকাৰ ভাৰতীয় বিজ্ঞানী
মাৰিয়া হেলৱিগ

**মাৰিয়া হেলৱিগ** (ইংৰাজী: Maria Hellwig; ২২ ফেব্ৰুৱাৰী ১৯২০ – ২৬ নৱেম্বৰ ২০১০) এগৰাকী জাৰ্মান য়’ডলাৰ, আলপাইন লোক-সংগীতৰ (volkstümliche Musik) জনপ্ৰিয় গায়িকা আৰু দূৰদৰ্শন উপস্থাপক।

## জীৱন
১৯২০ চনত জাৰ্মানীৰ বাভাৰিয়াৰ ৰেইট ইম উইংকলত মাৰিয়া নিউমাইয়াৰৰ (হেলৱিগ) জন্ম হয়৷ হাইনৰিখ নিউমাইয়াৰ এজন বিদ্যুত কৰ্মী আৰু তেওঁৰ মাতৃৰ নাম আছিল মাৰিয়া। পাঁচ বছৰ বয়সত ৰেইট ইম উইংকলৰ বাউয়াৰ থিয়েটাৰত তেওঁ প্ৰথমবাৰৰ বাবে গীত পৰিবেশন কৰে। বিদ্যালয় এৰাৰ পিছত তেওঁ দোকানৰ সহায়িকা হিচাপে কাম কৰিছিল। আজৰি সময়ত থিয়েটাৰত পৰিবেশন কৰি সংগীত শিকিছিল।

১৯৪১ চনৰ ৫ জুলাইত তেওঁ জোচেফ ফিচাৰক বিয়া কৰায় আৰু ১৯৪১ চনৰ ৫ জুলাইত তেওঁলোকৰ একমাত্ৰ সন্তান মাৰ্গট হেলৱিগৰ জন্ম হয়। তাৰ কিছু বছৰৰ পিছতে দ্বিতীয় বিশ্বযুদ্ধত যুঁজি থকাৰ সময়তে ফিচাৰৰ মৃত্যু হয়।

১৯৮০ আৰু নব্বৈৰ দশকত তেওঁ কেইবাটাও সংগীতৰ দূৰদৰ্শন অনুষ্ঠান আয়োজন কৰিছিল। ১৯৯৬ চনত মাৰিয়া প্ৰায় অন্ধ হৈ পৰে। ২০১০ চনৰ ২৬ নৱেম্বৰত জাৰ্মানীৰ বাভাৰিয়াৰ ৰুহপল্ডিঙত তেওঁৰ মৃত্যু হয়।

## তথ্য সংগ্ৰহ

শ্ৰেণী:জাৰ্মানীৰ কণ্ঠশিল্পী
মডাৰ্ন প'য়েট্ৰী ইন ট্ৰেন্সলেশ্যন

**মডাৰ্ন প'য়েট্ৰী ইন ট্ৰেন্সলেশ্যন** (ইংৰাজী: Modern Poetry in Translation) ইংলেণ্ডৰপৰা প্ৰকাশিত এখন কবিতাৰ আলোচনী। চাৰিমহীয়া আলোচনীখন মুদ্ৰিত আৰু অনলাইন দুয়োটা ৰূপতে উপলব্ধ। আলোচনীখনত সমসাময়িক বিশ্বৰ বিভিন্ন ভাষাৰ কবিতা ইংৰাজী অনুবাদত প্ৰকাশ পায়। ১৯৬৫ চনত টেড হিউজ আৰু ডেনিয়েল ৱেইছবৰ্টে আলোচনীখন আৰম্ভ কৰিছিল। আলোচনীখন ১৯৯২ চনত কিংছ কলেজ লণ্ডনৰ পৰা নতুনকৈ প্ৰকাশ পায়। ২০০৩ চনলৈকে কিংছ কলেজৰপৰা আলোচনীখন প্ৰকাশ পায়।

## বিৱৰণ
আলোচনীখনৰ প্ৰথম সংখ্যাটো স্মৰণীয় আছিল। এই সংখ্যাটোত সম্পাদক হিউজ আৰু ৱেইছবৰ্টে পশ্চিমৰ সাহিত্য জগতত পূৰ্বতে অপৰিচিত কিছু লেখকক পৰিচয় কৰাই দিছিল, যাৰ ভিতৰত মিৰোশ্লাভ হোলুব, য়েহুদা আমিখাই, আইভান লাইলিক, চেচোৱা মিলোজ, ভাস্কো পপা, আণ্ড্ৰেই ৱজনেছেনস্কি অন্যতম আছিল।

হিউজ আৰু ৱেইছবৰ্টৰ পিছত বিভিন্ন সময়ত ছছা ডুগডেল, ক্লেৱাৰ পোলাৰ্ড আৰু খাইৰনি বাৰোক্কাই আলোচনীখনৰ সম্পাদকৰ দায়িত্ব গ্ৰহণ কৰে। বৰ্তমান আলোচনীখনৰ সম্পাদক হ'ল জননী অম্বিকাপতি (জুলাই, ২০২৪-ৰপৰা)।

## তথ্যসূত্ৰ
শ্ৰেণী:ইংৰাজী আলোচনী
শ্ৰেণী:কবিতা
ছিমা ৱালী

**ছিমা ৱালী** (, ৭ এপ্ৰিল, ১৯৫১ – ২২ ছেপ্টেম্বৰ, ২০১৭) আছিল বিশ্বৰ ভিতৰতে লেখত ল'বলগীয়া এগৰাকী আফগান মানৱ অধিকাৰৰ সমৰ্থক৷ তেওঁ শৰণাৰ্থী আৰু আভ্যন্তৰীণভাৱে স্থানচ্যুত জনসাধাৰণৰ স্বাধীনতা আৰু সবলীকৰণৰ বাবে আন্তঃৰাষ্ট্ৰীয় অভিযানকাৰী হিচাপে কাম কৰিছিল। সংঘাতৰ পৰা পলায়ন কৰা শৰণাৰ্থী মহিলা আৰু ছোৱালীৰ নাগৰিক অধিকাৰ আৰু তেওঁলোকৰ সমাজত ন্যায্যভাৱে পুনৰ সংযোগৰ পোষকতা কৰা বিশ্বব্যাপী অলাভজনক সংস্থা *ৰিফিউজি ৱমেন ইন ডেভেলপমেণ্ট* (ৰেফডব্লিউআইডি), ইনকৰ্পৰেটেডৰ তেওঁ মুখ্য কাৰ্যবাহী বিষয়া আছিল। ইয়াৰ উপৰি তেওঁ বিশ্বৰ প্ৰথম নাৰীবাদী চিন্তাধাৰা *চিষ্টাৰহুড ইজ গ্ল’বেল ইনষ্টিটিউট*ৰ উপ-সভানেত্ৰী আছিল।১৯৯৯ আৰু ২০০৯ চনত ফৰ্ড হল ফ'ৰামত বক্তা হিচাপেও অংশগ্ৰহণ কৰিছিল আৰু আন বহুতো সন্মানীয় অনুষ্ঠান আৰু উল্লেখযোগ্য প্ৰতিষ্ঠানৰ লগতে ড্ৰপিং নোলেজ প্ৰকল্পত অংশগ্ৰহণ কৰিছিল।

২০০২ আৰু ২০০৩ চনত ছিমা ৱালীক স্মিথ কলেজ আৰু শ্বেনাণ্ডো বিশ্ববিদ্যালয় দুয়োখনেই সন্মানীয় ডক্টৰেট ডিগ্ৰী প্ৰদান কৰে। আমেৰিকান ইউনিভাৰ্চিটিৰ স্কুল অৱ ইণ্টাৰনেশ্যনেল চাৰ্ভিচ (SIS)ৰ পৰা আন্তঃৰাষ্ট্ৰীয় সম্পৰ্কত তেওঁ স্নাতকোত্তৰ ডিগ্ৰী লাভ কৰে৷ তেওঁ কাবুল বিশ্ববিদ্যালয়ৰ পৰা ব্যৱসায় প্ৰশাসনত স্নাতক ডিগ্ৰী লাভ কৰে।

২০০১ চনত তালিবানৰ পতনৰ পিছত আফগান চৰকাৰ গঠন কৰা জাৰ্মানীত ৰাষ্ট্ৰসংঘই আয়োজিত বন চুক্তিত মাত্ৰ তিনিগৰাকী মহিলা প্ৰতিনিধিৰ ভিতৰত ছিমা ৱালী অন্যতম আছিল। তেওঁ ৰজা মহম্মদ জাহিৰ শ্বাহৰ ৰোম প্ৰতিনিধি দলৰ প্ৰতিনিধি হিচাপে কাৰ্যনিৰ্বাহ কৰিছিল।

সন্মিলনত ৱালীয়ে মহিলা পৰিক্ৰমা মন্ত্ৰালয় সৃষ্টিৰ ক্ষেত্ৰত গুৰুত্বপূৰ্ণ ভূমিকা পালন কৰিছিল৷ তেওঁৰ পুৰুষ সমকক্ষসকলে মন্ত্ৰালয়টোক নতুন প্ৰশাসনত স্থায়ীভাৱে অন্তৰ্ভুক্ত কৰিবলৈ জোৰ দিছিল। তাৰ পিছত তেওঁক সেই মন্ত্ৰালয়ৰ নেতৃত্ব দিবলৈ মনোনীত কৰা হয়, কিন্তু তেওঁৰ আন্তঃৰাষ্ট্ৰীয় সক্ৰিয়তাত মনোনিৱেশ কৰিবলৈ তেওঁ অস্বীকাৰ কৰে। ৱালীয়ে ছিমা সমৰক মহিলা পৰিক্ৰমা মন্ত্ৰীৰ পদত মনোনীত কৰে আৰু অন্তৱৰ্তীকালীন চৰকাৰত সেৱা আগবঢ়াবলৈ আন মহিলাসকলকো নিৰ্বাচন কৰে৷ লগতে শান্তি চুক্তিত লিংগ সংবেদনশীল ভাষা অন্তৰ্ভুক্ত কৰাটো নিশ্চিত কৰে।

এন জি অ' ড্ৰপিং ন'লেজৰ মতে, "ৱালীয়ে সংঘাতৰ দ্বাৰা প্ৰভাৱিত মহিলাসকলক সবলীকৰণ, সংঘাতৰ পিছৰ গণতান্ত্ৰিক নাগৰিক সমাজৰ প্ৰতিষ্ঠানসমূহ পুনৰ নিৰ্মাণ আৰু মহিলা আৰু তেওঁলোকৰ পুৰুষ সমকক্ষসকলৰ মানৱ অধিকাৰ সুৰক্ষাৰ পোষকতা কৰাৰ লক্ষ্যৰে কাৰ্যসূচীৰ আৰ্হি প্ৰস্তুত কৰাত অগ্ৰণী ভূমিকা পালন কৰিছে।" তেতিয়াৰ যুগোস্লাভিয়াত যুদ্ধৰ সময়ত ১৯৯০ চনত বছনিয়া আৰু ক্ৰ'ৱেচিয়াত এন জি অ'সমূহৰ উন্নয়নত সহায় কৰাত ৱালিয়ে শক্তিশালী ভূমিকা পালন কৰিছিল।

## তথ্যসূত্ৰ
শ্ৰেণী:সমাজকৰ্মী
শ্ৰেণী:আফগান মহিলা সমাজকৰ্মী
চুমিয়া টোৰা

**চুমিয়া টোৰা** () মহিলা আৰু শৰণাৰ্থীৰ অধিকাৰৰ দিশত কাম কৰি থকা এগৰাকী আফগান প্ৰচাৰক আৰু সামাজিক উদ্যোগী। ২০২৩ চনৰ নৱেম্বৰ মাহত তেওঁক *বিবিচিৰ ১০০ মহিলা*ৰ তালিকাত অন্তৰ্ভুক্ত কৰা হয়।
## প্ৰাথমিক জীৱন আৰু শিক্ষা
উজবেকিস্তান বংশৰ টোৰাৰ পৰিয়ালে ১৯৯৭ চনত তালিবানৰ উত্থানৰ বাবে আফগানিস্তানৰ পৰা পলায়ন কৰে।তেওঁলোকে পাকিস্তানৰ পেশ্বৰত পুনৰ বসতি স্থাপন কৰে আৰু টোৰাই স্কুলত পঢ়ে।  ২০১৪ চনত টোৰাই পেছাৱাৰ এৰি ইউনাইটেড ৱৰ্ল্ড কলেজৰ জৰিয়তে আমেৰিকাৰ নিউ মেক্সিকোত হাইস্কুলত পঢ়িবলৈ লয়। ২০১৪ চনৰ মাৰ্চ মাহত কাবুলৰ চেৰেনা হোটেলত বিদ্যালয়খনৰ প্ৰৱেশ পৰীক্ষা দিছিল৷ পিছদিনা ইয়াক তালিবান উগ্ৰপন্থীয়ে আক্ৰমণ কৰে। ২০১৬ চনত হাইস্কুলৰ পৰা টোৰাই স্নাতক ডিগ্ৰী লাভ কৰে আৰু আৰ্লহাম কলেজত পঢ়িবলৈ যায়৷ ২০২০ চনত অৰ্থনীতি, শান্তি আৰু গ্ল'বেল ষ্টাডিজত স্নাতক ডিগ্ৰী লাভ কৰে।

২০২০ চনত টোৰা প্ৰথম আফগান ৰোডছ স্কোলাৰ হয়। ২০২১ চনত অক্সফৰ্ড বিশ্ববিদ্যালয়ৰ ব্লাভাটনিক স্কুল অৱ গভৰ্ণমেণ্টৰ পৰা ৰাজহুৱা নীতিত স্নাতকোত্তৰ ডিগ্ৰী লাভ কৰে আৰু ২০২৩ চনত অক্সফৰ্ড বিশ্ববিদ্যালয়ৰ পৰা আন্তঃৰাষ্ট্ৰীয় মানৱ অধিকাৰ আইনত স্নাতকোত্তৰ ডিগ্ৰী লাভ কৰে।

## সক্ৰিয়তা আৰু উদ্যোগীকৰণ
টোৰাই সৰুৰে পৰাই বিশ্বজুৰি শৰণাৰ্থী আৰু আশ্ৰয়প্ৰাৰ্থীৰ সৈতে কাম কৰি আহিছে। তেওঁ পাকিস্তান, গ্ৰীচ, যুক্তৰাজ্য আৰু আমেৰিকাত আফগান শৰণাৰ্থীৰ অধিকাৰৰ পোষকতা কৰিছে।

২০১৯ চনত টোৰাই আফগানিস্তানত ছোৱালীক ঋতুস্ৰাৱৰ স্বাস্থ্য আৰু পৰিষ্কাৰ-পৰিচ্ছন্নতাৰ বিষয়ে জ্ঞান প্ৰদানৰ বাবে দস্তী পদক্ষেপৰ সহ-প্ৰতিষ্ঠাপক হয়। ২০২১ চনত টোৰাই তালিবান শাসনৰ অধীনত আফগানসকলক মানৱীয় সাহায্য প্ৰদানৰ বাবে আৰু ইচ্ছা কৰিলে দেশৰ বাহিৰলৈ স্থানান্তৰিত হোৱাত সহায় কৰিবলৈ *দোস্তী নেটৱৰ্ক* প্ৰতিষ্ঠা কৰে। তালিবানে ছোৱালী আৰু মহিলাৰ শিক্ষা নিষিদ্ধ কৰাৰ সময়ত দোস্তীয়ে আফগান যুৱক-যুৱতীসকলক শিক্ষা লাভৰ বাবে সবলীকৰণৰ বাবে শৈক্ষিক বৃত্তি আৰু সহায় আগবঢ়াইছে। টোৰাই দোস্তীৰ জৰিয়তে তেওঁৰ যোগাযোগসমূহ কিছুমান আফগানক দেশৰ পৰা পলায়ন কৰাত সহায় কৰিবলৈ, আৰু পাকিস্তানত বাস কৰা আফগান শৰণাৰ্থীসকলক সহায় কৰিবলৈও ব্যৱহাৰ কৰিছে।

২০২১ চনৰ ছেপ্টেম্বৰ মাহত টোৰাই আফগানিস্তান ত্যাগ কৰাৰ ঘটনাটোৰ আধাৰত *দ্য ইকনমিষ্ট*ৰ বাবে এটা লেখা লিখিছিল।
## তথ্যসূত্ৰ
শ্ৰেণী:সমাজকৰ্মী
শ্ৰেণী:আফগান মহিলা সমাজকৰ্মী
সোৰায়া টাৰ্জি

**সোৰায়া টাৰ্জি** () (২৪ নৱেম্বৰ ১৮৯৯ – ২০ এপ্ৰিল ১৯৬৮) আফগানিস্তানৰ ৰাণী আৰু সম্ৰাট আমানুল্লাহ খানৰ পত্নী হিচাপে আছিল। ৰাণী হিচাপে তেওঁ সেই সময়ত বিশ্বৰ অন্যতম প্ৰভাৱশালী মহিলা হৈ পৰিছিল। অমানুল্লাহ খানৰ আধুনিকীকৰণ সংস্কাৰত বিশেষকৈ মহিলাৰ মুক্তিৰ ক্ষেত্ৰত তেওঁ মুখ্য ভূমিকা পালন কৰিছিল।

ৰজা আমানুল্লাই স্থাপন কৰা সংস্কাৰৰ বাবে দেশৰ ধৰ্মীয় সম্প্ৰদায়সমূহ হিংস্ৰ হৈ পৰিছিল। ১৯২৯ চনত গৃহযুদ্ধ ৰোধ কৰিবলৈ ৰজাই পদত্যাগ কৰি নিৰ্বাসনলৈ যায়। তেওঁলোকে প্ৰথম প্ৰৱেশ কৰিছিল ভাৰতত৷ সেইসময়ত ভাৰত ব্ৰিটিছ সাম্ৰাজ্যৰ অংশ আছিল৷ 
## প্ৰাথমিক জীৱন আৰু পাৰিবাৰিক পটভূমি

১৮৯৯ চনৰ ২৪ নৱেম্বৰত ডামাস্কাছ,চিৰিয়াত সোৰায়া টাৰ্জিয়ে জন্মগ্ৰহণ কৰিছিল৷

টাৰ্জিয়ে ছিৰিয়াত অধ্যয়ন কৰিছিল৷ তেওঁ পশ্চিমীয়া আৰু আধুনিক মূল্যবোধ শিকিছিল, এই অধ্যয়নে তেওঁৰ ভৱিষ্যতৰ কাৰ্য আৰু বিশ্বাসক প্ৰভাৱিত কৰিছিল। তেওঁৰ মাতৃ আছিল চিৰিয়াৰ নাৰীবাদী আছমা ৰাছম্যা৷

পৰিয়াল আফগানিস্তানলৈ উভতি অহাৰ পিছত সোৰায়া টাৰ্জীয়ে তেতিয়াৰ ৰাজকুমাৰ আমানুল্লাহক লগ পায় আৰু বিয়া কৰায়।
## মৃত্যু আৰু উত্তৰাধিকাৰ
১৯৬৮ চনৰ ২০ এপ্ৰিলত ৰোমত টাৰ্জিৰ মৃত্যু হয়। ইটালীৰ সামৰিক দলে ৰোম বিমানবন্দৰলৈ লৈ যায়৷ তাৰপিছত অন্ত্যেষ্টিক্ৰিয়াৰ বাবে আফগানিস্তানলৈ লৈ যোৱা হয় য’ত তেওঁ ৰাষ্ট্ৰীয় মৰ্যাদাৰে অন্ত্যেষ্টিক্ৰিয়া অনুষ্ঠিত হয়। তেওঁক তেওঁৰ স্বামীৰ কাষতে বাঘ-ই আমিৰ শ্বহীদত সমাধিস্থ কৰা হৈছে৷

তেওঁৰ কনিষ্ঠ কন্যা আফগানিস্তানৰ ৰাজকুমাৰী ইণ্ডিয়াই ২০০০ চনত আফগানিস্তান ভ্ৰমণ কৰিছিল আৰু বিভিন্ন দাতব্য প্ৰকল্প স্থাপন কৰিছিল। ৰাজকুমাৰী ইণ্ডিয়া ইউৰোপত আফগানিস্তানৰ সন্মানীয় সাংস্কৃতিক ৰাষ্ট্ৰদূত আছিল। ২০১১ চনৰ ছেপ্টেম্বৰ মাহত আফগানিস্তানৰ ৰাজকুমাৰী ইণ্ডিয়াক মহিলাৰ অধিকাৰৰ ক্ষেত্ৰত কৰা কামৰ বাবে আফগান-আমেৰিকান মহিলা সংস্থাই সন্মানিত কৰে।
## তথ্যসূত্ৰ
শ্ৰেণী:সমাজকৰ্মী
শ্ৰেণী:আফগান মহিলা সমাজকৰ্মী
সোমা দে

** সোমা দে** (; জন্ম: ১৯৪৭) বাংলা চলচ্চিত্ৰৰ কামৰ বাবে পৰিচিত এগৰাকী ভাৰতীয় অভিনেত্ৰী। গোবিন্দ ৰায়ৰ বিল্বমংগল (১৯৭৬) ছবিখনত চিন্তামণিৰ চৰিত্ৰত অভিনয় কৰি তেওঁ অধিক পৰিচিত।

স্বদেশ চৰকাৰৰ হাৰায়ে খুজি (১৯৭৪) ছবিৰে ডাঙৰ পৰ্দাত অভিষেক ঘটা সোমা দেই তাৰ পাছত জন্মভূমি (১৯৭৪), বিল্বমংগল (১৯৭৬), বন্দী বিধাতা (১৯৭৬), শংখবিশ (১৯৭৬), সুদূৰ নিহাৰিকা (১৯৭৬) আৰু বৰবধু (১৯৭৮) আদি ছবিত অভিনয় কৰে।
## তথ্য সংগ্ৰহ

## বাহ্যিক সংযোগ
সোমা দেৰ সৈতে সাক্ষাৎকাৰ
শ্ৰেণী:বঙালী চলচ্চিত্ৰৰ অভিনেত্ৰী
উটা ব্ৰেছান

**উটা ব্ৰেছান** (ইংৰাজী: Uta Bresan; জন্ম: ৯ মাৰ্চ ১৯৬৫) এজন জাৰ্মান লোক-গায়িকা আৰু দূৰদৰ্শনৰ উপস্থাপক। দুয়োখন কৰ্মক্ষেত্ৰত তেওঁৰ স্থায়ী বহুমুখী প্ৰতিভাক শ্ৰদ্ধাঞ্জলি জনোৱা হয়।

## জীৱনী
জাৰ্মান গণতান্ত্ৰিক গণৰাজ্য (পূব জাৰ্মানী) প্ৰতিস্থা হোৱাৰ ১৫ বছৰতকৈ অলপ বেছি সময়ৰ পিছত ড্ৰেছডেনত উটা ব্ৰেছানৰ জন্ম হৈছিল। বিদ্যালয়ত পঢ়ি থকাৰ সময়তে তেওঁ ড্ৰেছডেনৰ "মিউজিকচুল পল বুটনাৰ" ("পল বুটনাৰ মিউজিক একাডেমী")ত ধ্ৰুপদী সংগীতৰ চাৰি বছৰীয়া প্ৰশিক্ষণ লয়। স্কুলীয়া জীৱন সফলতাৰে সমাপ্ত কৰাৰ পিছত তেওঁ ১৯৮৪ চনৰ পৰা ১৯৮৮ চনৰ ভিতৰত কাৰ্ল মাৰিয়া ভন ৱেবাৰ মিউজিক একাডেমীত নৃত্য আৰু জনপ্ৰিয় সংগীত অধ্যয়ন কৰিবলৈ ড্ৰেছডেনত থাকে আৰু তাৰ শেষত তেওঁ "প্ৰথম স্থান" অৰ্হতাৰে পৰিবেশন কেৰিয়াৰৰ বাবে প্ৰয়োজনীয় পৰীক্ষাত উত্তীৰ্ণ হয়। লগে লগে তেওঁ মঞ্চ গায়িকা হিচাপে গীত গাবলৈ আৰম্ভ কৰে, বিভিন্ন বেণ্ডৰ সৈতে জড়িত হৈ পৰে।

১৯৮৯ চনৰ ভিতৰত পূব জাৰ্মানীৰ দূৰদৰ্শন অনুষ্ঠান যেনে "ফিউয়াৰবেণ্ড" আৰু "স্প্ৰুংব্ৰেট" আদি অনুষ্ঠানত অংশগ্ৰহণ কৰাৰ লগে লগে তেওঁ সংবাদ মাধ্যমৰ মনোযোগ আকৰ্ষণ কৰিবলৈ সক্ষম হয়। ইয়াৰ পিছত তেওঁ দ্ৰুতগতিত বহুকেইটা বঁটা লাভ কৰে৷ ইয়াৰ ভিতৰত "ছিলভাৰ বং" বঁটা আৰু ১৯৯০ চনত মস্কোত অনুষ্ঠিত হোৱা আন্তঃৰাষ্ট্ৰীয় স্কলেগাৰ মহোৎসৱত দৰ্শকৰ বঁটা আদি উল্লেখযোগ্য। তাৰ পিছৰ বছৰবোৰত তেওঁ সমগ্ৰ জাৰ্মানীৰ ৰাজহুৱা সেৱাৰ দূৰদৰ্শন চেনেলসমূহত স্কলেগাৰ শ্ব'ত পৰিবেশন কৰিছিল। ইয়াৰোপৰি তেওঁ বহুকেইটা সাক্ষাৎকাৰো প্ৰকাশ কৰা হৈছিল।

১৯৯৩ চনত লাইপজিগ ভিত্তিক এমডিআৰ টেলিভিছন সম্প্ৰচাৰকে তেওঁক ঘৰুৱা পোহনীয়া জন্তুৰ বিষয়ে সাপ্তাহিক অনুষ্ঠান টিয়েৰিস্ক টিয়েৰিস্ক (Tierisch tierisch) উপস্থাপন কৰিবলৈ নিয়োগ কৰে। অতি দীঘলীয়া ধাৰাবাহিকখনৰ প্ৰথম ২৫ মিনিটৰ খণ্ডটো ১৯৯৪ চনৰ ৪ জানুৱাৰীত সম্প্ৰচাৰ কৰা হৈছিল। ২০২১ চনৰে পৰা এতিয়াও তেওঁ নিয়মীয়া উপস্থাপক হিচাপে এই অনুষ্ঠানৰ আয়োজন কৰি আহিছে।

২০০৪ চনৰ ১৮ জানুৱাৰীত কাৰ্মেন নেবেলৰ পৰা এই কামটো লোৱাৰ পৰা ব্ৰেছনে টেলিভিছনৰ চেক্সন থিমৰ সংগীত-অনুৰোধ অনুষ্ঠান মিউজিক ফুৰ ছিৰ সঞ্চালক হিচাপেও কাম কৰি আহিছে।

## ব্যক্তিগত জীৱন
উটা ব্ৰেছান এতিয়াও তেওঁৰ জন্ম চহৰ ড্ৰেছডেনত থাকে। ২০০১ চনত তেওঁ দীৰ্ঘদিনীয়া সংগী ইউৰ'লজিষ্ট কাৰ্ষ্টেন ফ্ৰয়েণ্ডক বিয়া কৰায়। ২০০৩ আৰু ২০০৭ চনত দম্পতীহালৰ দুটা সন্তান জন্ম হৈছিল।

## তথ্য সংগ্ৰহ

শ্ৰেণী:জাৰ্মানীৰ কণ্ঠশিল্পী
ছিবেলী বেয়াৰ

**ছিবেলী বেয়াৰ** (ইংৰাজী: Sibylle Baier; জন্ম: ২৫ ফেব্ৰুৱাৰী ১৯৪৬) এগৰাকী জাৰ্মান লোক-গায়িকা আৰু অভিনেত্ৰী৷ তেওঁৰ সংগীত প্ৰতিভাই কিছু পলমকৈ স্বীকৃতি লাভ কৰিছিল৷ ১৯৭০ চনৰ আৰম্ভণিতে তেওঁ বাণীবদ্ধ কৰা গীতৰ সংকলন কালাৰ গ্ৰীণ এলবামখন ২০০৬ চনত মুক্তি পোৱাৰ লগে লগে তেওঁ স্বীকৃতি লাভ কৰে।

লিঅ'নাৰ্ড কোহেন আৰু নিক ড্ৰেকৰ ৰচনাৰ সৈতে তেওঁৰ লোক-সংগীত শৈলীক তুলনা কৰা হয়৷ তেওঁৰ সংগীত সৰলতা, আৱেগিক আন্তৰিকতা আৰু লৌকিক জীৱনৰ উল্লেখৰ বাবে পৰিচিত।

## পৃষ্ঠভূমি
সৰুতে গীটাৰ আৰু পিয়ানো বজাই ভাল পোৱা ছিবেলী বেয়াৰে বন্ধুৰ সৈতে আল্পছ পৰ্বতমালা পাৰ হৈ ষ্ট্ৰাছবাৰ্গৰ পৰা জেনোয়ালৈ ভ্ৰমণ কৰাৰ পিছত তেওঁৰ প্ৰথম গীত "ৰিমেম্বাৰ দ্য ডে" লিখিবলৈ অনুপ্ৰাণিত হয়।

১৯৭৩ চনত উইম ৱেণ্ডাৰছৰ এলিছ ইন দ্য চিটিজ (Alice in the Cities) ছবিত অভিনয় কৰিছিল আৰু জোচেন ৰিখটাৰৰ হাগছ এণ্ড অদাৰ থিংছ (১৯৭৫, Hugs and Other Things) আৰু ৱেণ্ডাৰছৰ পালেৰ্মো শ্বুটিং (২০০৮, Palermo Shooting) নামৰ ছবিত তেওঁৰ সংগীত ব্যৱহাৰ কৰা হৈছে। পৰবৰ্তী সময়ত বেয়াৰে অভিনয় বা গায়কী কেৰিয়াৰ সমাপ্ত সিদ্ধান্ত লয় আৰু শেষত আমেৰিকালৈ গুচি যায় আৰু পৰিয়ালৰ ভৰণ-পোষণ কৰাত মনোনিৱেশ কৰে।

তেখেতৰ এলবাম কালাৰ গ্ৰীণৰ গীতসমূহ আছিল ১৯৭০ চনৰ পৰা ১৯৭৩ চনৰ ভিতৰত জাৰ্মানীত বায়াৰে নিৰ্মাণ কৰা ঘৰুৱা ৰিল-টু-ৰিল টেপ ৰেকৰ্ডিং। প্ৰায় ৩০ বছৰৰ পিছত তেওঁৰ পুত্ৰ ৰবিয়ে এই ৰেকৰ্ডিংসমূহৰ পৰা এখন চিডি সংকলন কৰি ২০০৬ চনত তেওঁৰ ৬০ বছৰীয়া জন্মদিনৰ উপহাৰ হিচাপে পৰিয়ালৰ সদস্যসকলক উপহাৰ হিচাপে দিয়ে। তেওঁ ডাইনোছৰ জুনিয়ৰৰ জে মেচিছকো ইয়াৰ এটা কপি দিছিল, যিয়ে পাছলৈ অৰেঞ্জ টুইন লেবেললৈ প্ৰেৰণ কৰিছিল। ২০০৬ চনৰ ফেব্ৰুৱাৰী মাহত অৰেঞ্জ টুইনে এই এলবামটো মুকলি কৰে।

জৌষ্টেন লৰেঞ্জ আৰু লুলুকৰ দৰে সমসাময়িক গায়িকা গীতিকাৰসকলৰ বাবে ছিবেলী বেয়াৰক এক প্ৰধান প্ৰভাৱ হিচাপে উল্লেখ কৰা হৈছে। ২০০৮ চনৰ এপ্ৰিল মাহত তেওঁৰ অফিচিয়েল ৱেবছাইটৰ জৰিয়তে প্ৰকাশ পাইছিল যে বেয়াৰে এটা ৰেকৰ্ডিং ষ্টুডিঅ'ত সোমাইছে আৰু দুটা নতুন গীত লিখিছে। ইয়াৰে এটা গীত "লেট আছ ন'" ২০০৮ চনৰ ছেপ্টেম্বৰ মাহত পালেৰ্মো শ্বুটিং ছবিৰ বাবে মুক্তি পাইছিল।

## তথ্য সংগ্ৰহ

শ্ৰেণী:জীৱিত ব্যক্তি
শ্ৰেণী:জাৰ্মানীৰ কণ্ঠশিল্পী
মহুৱা ৰায়চৌধুৰী

** মহুৱা ৰায়চৌধুৰী** (; ২৪ ছেপ্টেম্বৰ ১৯৫৮ – ২২ জুলাই ১৯৮৫) এগৰাকী ভাৰতীয় অভিনেত্ৰী, যাক বাংলা ছবিত কৰা কামৰ বাবে জনা যায়। তেওঁক বাংলা চলচ্চিত্ৰৰ অন্যতম সফল অভিনেত্ৰী হিচাপে গণ্য কৰা হয়। ফিল্মফেয়াৰ বঁটাকে ধৰি তেওঁ কেইবাটাও বঁটা লাভ কৰিছে। ১৯৮৭ চনত ৫ম ডামাস্কাছ আন্তঃৰাষ্ট্ৰীয় চলচ্চিত্ৰ মহোৎসৱত আদমি আৰু ঔৰত (১৯৮৪) ছবিত অভিনয় কৰাৰ বাবে মৰণোত্তৰভাৱে তেওঁক শ্ৰেষ্ঠ অভিনেত্ৰী বঁটা প্ৰদান কৰা হয়।
## প্ৰাৰম্ভিক জীৱন
১৯৫৮ চনৰ ২৪ ছেপ্টেম্বৰত জন্মগ্ৰহণ কৰা ৰায়চৌধুৰীৰ মূল নাম শিপ্ৰা ৰায় চৌধুৰী। পৰিচালক তৰুণ মজুমদাৰে তেওঁৰ ‘মহুৱা’ নাম ৰাখে। তৰুণ মজুমদাৰে তেওঁক আৱিষ্কাৰ কৰে আৰু সন্ধ্যা ৰায়ে তেওঁক চলচ্চিত্ৰৰ বাবে প্ৰস্তুত কৰি তোলে। মহুৱা ৰায় চৌধুৰী আছিল দমদমৰ এটা নিম্ন মধ্যবিত্ত পৰিয়ালৰ সন্তান। তেওঁৰ পিতৃ নীলাঞ্জন ৰায়চৌধুৰী আছিল এজন নৃত্যশিল্পী।
## কৰ্মজীৱন
আমোল পালেকাৰৰ সৈতে তপন সিনহাৰ ছবি ‘আদমি ঔৰ ঔৰত’ত তেওঁৰ অসাধাৰণ অভিনয়ে সমালোচকৰ প্ৰশংসা লাভ কৰিছিল। আনকি এটা সময়ো আছিল, যেতিয়া বাংলা ছবিবোৰ কেৱল তেওঁৰ নামেৰেই চলিছিল। অতি কম সময়ৰ ভিতৰতে মহুৱাই বিপুল সফলতা আৰু জনপ্ৰিয়তা লাভ কৰিছিল। ১৯৮৩ চনত লাল গোলাপৰ ছবিখনেৰে তেওঁ বাংলা চলচ্চিত্ৰক হেৰোৱা মৰ্যদা ঘূৰাই আনিবলৈ সক্ষম হৈছিল।

## তথ্য সংগ্ৰহ

## বাহ্যিক সংযোগ
* 
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী